
Tjerita | 
Siloeman Rase djadi orang 
kawin pada Pang Seng. 


Itoe satoe sore betoel trang boelan ini Pang Seng 
lagi doedoek didepan pintoenja, ada satoe prampoean 
moeda bagoes sekali, dia toeroen dari atas genteng dia 
gape-in Pang Seng, ini Fang Seng liat ada satoe pramm- 
poean bagoes sekali lantas Pang Seng deketin djaga 
sama tangannja boeat indjak kasi itoe prampoean 
toeroen, ini Pang Seng adjak kadalem roemanja dia 
simpan dalem kamar, ada 2 malem. Kebetoelan itoe 
satoe malem Pang Seng ada mengomong sama itoe 
prampoean dan Pang Seng poenja bapa nama Pang 
Ong denger ada soewaranja orang prampoean di dalem 
kamarnja, Pang Ong lantas panggil ketok pintoenja 
dan Pang Seng lantas boeka itoe pintoe, Pang Ong 
liat ada satoe prampoean moeda lantas Pang Ong maki 
pada anaknja nama Pang Seng, dia kata: loe brani 
simpan prampoean moeda loe bikin goea maloe, sebab 
goea poenja nama begini wangi dan loe bikin boesoek. 
Abis dia maki lantas Pang Ong masoek di tempat 
tidoernja. | 

Ini Pang Seng bitjara sama ini prampoean: sekarang 
begimana goea poenja bapa soeda mara? itoe pram- 

poean kata: apa bole bocat sebab bapamoe soeda mara, 
nanti ampir pagi goea poelang sadja, Pang Seng lantas 
pelokin ini prampoean dengen menangis, ini prampoean 
bilang djangan loe takoet, nanti laen malem goea da- 
tang lagi. 

Sampe banjak malem betoel ini prampoean dateng 
lagi, dia bilang sama Pang Seng: loe pegi di kam- 
poeng Bwee Hoa Tjhung Thio Tjin dia ada poenja 
anak prampoean bagoes sekali, kamoe bole minta tentoe 
dia kasi. 

Pang Seng menjaoet: goea orang miskin dimana 
ada oewang boeat minta anak orang, masa dia maoe kasi. 

Lantas ini prampoean kloewarin oewang 100 pas- 
mat, kasi sama Pang Seng, dan Pang Seng soeka 
hatinja, sampe pagi ini prampocan poelang. 

Pang Seng bitjara sama bapanja nama Pang Ong, 
dia bilang: di kampoeng Bwee Hoa Tjhung ada anak 
prampoean Thio Tjin, dia maoe kasi orang. Pang Ong 
kata: kita begini miskin masa dia maoe kasi, Pang 
Seng bilang kaloe orang taoe soerat dia maoe kasi. 
Pang Ong kata: kaloe dia maoe kasi masa loe bodo. 

Lantas Pang Seng pegi di itoe kampoeng minta 
sama tetangganja toeloeng bitjara-in, itoe Thio Tjin bi- 
lang sama itoe tetangganja, goea kasi, tetapi dia misti 
kasi oewang boeat ongkost kawin, maka Pang Seng 
lantas kasi 50 pasmat, Thio Tijin bilang tempo 5 hari 
nanti di anterin, Pang Seng lantas poelang bilang 
bapanja. 

Sampe 8 hari betoel di anterin itoe anak prampoean- 
nja, Pang Seng lantas kawin ada lima tahon bininja 
Pang Seng branak lelaki, ada kira 6 boelan kebetoelan 
bari Tjeng Beng maka Pang Seng bilang sama bininja: 
loe djadi mantoe orang ini boelan Tjeng Beng misti pegi 
di bong orang toea goea, tetjoa. 

Bininja kata: baelah. Lantas adjak boedjang pikoel 
barang sembaijang, meliwatin di depan roemanja, Oeij 
Kok Hian, ini Oeij Kok Hian dia bekas djadi Khoa 
Hoe, sekarang soeda Ontslag sebab makan orang ketjil 
poenja oewang, di preksa sama orang besar koerang 
trang djadi di kasi brenti, sekarang dia djadi orang 
kaija dia poenja tjampoeran segala orang besar-besar 
kaloe dia rampas orang ketjil poenja sawa atau orang 
poenja bini kaloe orang beklak, tentoe tiada boleh 
menang, dengen nakal dia poenja pakerdjahan tiada 
jang patoet, kebetoelan itoe hari dia doedoek di pin- 
toenja dia dapet liat bininja Pang Seng, lagi liwat 
dengan begitoe bagoes, lantas Oeij Kok Hian tanja sama 
orangnja: itoe jang liwat siapa poenja bini? | 

Orangnja bilang: Pang Seng poenja bini. Lantas 
Oeij Kok Hian berpake bagoes-bagoes adjak dia poenja 
orang 40 orang pegi di roemanja Pang Seng, Oeij 
Kok Hian masoek di dalem roemanja Pang Seng dia 
tanja sama Pang Seng: kau poenja bini goea maoe 
ambil, dan akoe nanti kasi oewang sama kau bole pegi 
kawin lagi. | 

Pang Seng menjaoet: djangan sebab saija soeda dapet 

anak, tiada tega berpisa. 
— Lantas Pang Seng poenja bapa Pang Ong denger 
dia bitjara begitoe hatinja djadi panas, lantas Pang 
Ong mara maki sama Ocij Kok Hian, dan Ocij Kok 
Hian mara di maki, lantas soeroe orangnja poekoel 
sama ini Pang Ung dan Pang Seng djoega sampe paija 
tiada bisa bangoen, bininja Pang Seng di rampok bawa 
poelang di roema Oeij Kok ilian. 

Sampe sepian tetangga-tetangga dateng tengok liat 
Pang Ong dan Pang Seng tiduer di batoe tiada bisa 
bangoen, lantas tetangganja angkat ini Pang Ong Pang 
Seng taro di randjang kasi makan obat, lantas Pang 
Seng menangis ingat bininja soeda di rampok, keting- 
galan anaknja jang masi ketjil di tempat tidoer, dengen 
ini anak menangis sadja, ada 2 hari ini Pang Ong 
lantas mati sebab di poekoel terlaloe paija, djadi te- 
tangga jang toeloeng tanem. 

lui Pang Seng hari-hari tiada brani kloear pintoe 
dia di dalem roema sadja, momong itoe anak, ada 
satoe hari Pang Seng djalan keblakang roemanja, dapet 
liat dia poenja bini soeda mati, dari sebab dia tiada 
maoe toeroet sama Oeij Kok Hian poenja maoe, djadi 
di poekoel sampe mati, bangkenja dia lempar di bla- 
kang roemanja Pang Seng, soepaija Pang Seng boleh liat. 

Pang Seng lantas pelokin itoe bangke dengen me- 
nangis sedi sekali, maka tetangganja dateng toeloeng 
tanemn. 

Itoe satoe hari Pang Seng lagi doedoek di dalem 
roemanja ada liwat satoe orang dengan tinggi besar 
dia tanja sama Pang Seng dia kata: »kau orang bikin 
begitoe tjilaka, apa kau tiada maoe bales (Powan)? 

Pang Seng pikir brangkali Oeij Kok Hian soeroe 
orang pantjing sama goea, lantas Pang Seng kata: saija 
orang miskin begimana saija bole bales meclaenken 
Toehan Allah poenja timbangan. : 

Itoe orang tinggi kata: nanti akoe bales kau dijam- 
dijam sadja djangan takoet. Lantas itoe malam ini 
orang tinggi pegi di roemanja Oeij Kok Hian dia potong 
potongin sebrapa ada di dalem itoe roema, semoeanja 
mati, djadi kosong ada bangke sadja. 

Sampe paginja sanak soedaranja Oeij Kok Hian da. 
lang tengok soeda mati 50 orang, lantas sanak soe- 
daranja pegi bilang Khoahoe, jang semalem Oeij Kok 
Hian p»enja roema ada rampok, orang mati ada 30 
orang, dan Khoahoe preksa kaloe rampok tentoe ba- 
rangnja ilang di bawah sama rampok ini barangnja 
liada satoe jang roesak, brangkali dia ada berbantahan 
sama orang. 

Sanak soedaranja pikir brangkali Oecij Kok Hian 
boelan jang soeda dia ada roesoe sama Pang Seng tjoba 


. kau tengok di roemanja Pang Seng, dia lagi kerdja 
, apa, lantas tetangganja pegi tengok di roema Pang Seng 
| soeda terkoentji pintoenja, tetangganja bilang Khoahoe 


—— 


tentoe Pang Seng poenja boeattan, sebab dia ada ber- 
bantahan sama Oeij Kok Hian. . 

Khoahoe lantas soeroe oppasnja pegi tangkep sama 
Pang Seng, ini oppas sampe di roemanja Pang Seng, 
liat dia poenja pintoe soeda terkoentji, oppas tanja te- 
tangganja Pang Seng dia kemana? tetangganja bilang: 
tadi pagi saija liat Pang Seng djalan kekoelon gendong 
anaknja, ini oppas lantas soesoel kekoelon, ketemoe 
Pang Seng lagi djalan sembari gendong anaknja, oppas 
lantas boeroe pegang ini Pang Seng, dia kata: kau 
maoe lari kamana, lantas itoe oppas rampok anaknja 
Pang Seng, dia lantas boewang di tenga oetan itoe 
anak, dan Pang Seng boeroe maoe ambil lagi itoe anak, 
ini oppas tiada maoe kasi, lantas di seret ini Pang Seng 
pegi sama Khoahoe dan Khoahoe preksa sama Pang 
Seng, dia tiada maoe mengakoe, lantas di toetoep di 
boewi. | 

Itoe anaknja Pang Seng di boewang tenga Oetan 
menangis sadja, tiada lama ini Siloeman Rase datang em - 
po itoe anak, adjak ketempatnja di dalam goenoeng, ini 
— Siloeman Rase pikir Pang Seng tentoe dapet tjilaka kaloe 

tiada di toeloengin. Sampe malem Siloeman Rase lantas 
kloewarin kebisahannja dia pegi di roema Khoahoe 
soeda tenga malem itoe Khoahoe lagi tidoer poeles, 
itoe Siloeman Rase lantas toesoek sama toembak di djia- 
hong randjangnja sampe temboes, itoe toembak ampir 
kena kepala Khoahoe dan Khoahoe sampe goegoep bi- 
ngoeng soeloe-in liat itoe toembak soeda ketantjep di 
randjang semingkin ingat semingkin takoet di liat tiada 
orang kenapa bole ada toembak dan Khoahoe pikir 

tentee Pang Seng jang dia sakit hati maka ada begini 
roepa. 

Sampe pagi Khoahoe lantas lepas Pang Seng kasi 
. poelang. 

Pang Seng tiada brani kloewar pintoe lagi ada kira 
tenga malam datang itoe Siloeman Rase bawa anaknja 
Pang Seng, ketok pintoenja, Pang Seng tanja siapa 
jang ketok pintoe?” Siloeman Rase menjaoet: »saija”' 
Pang Seng denger soearanja bekas bininja lantas dia 
boeka itoe pintoe, liat betoel bekas bininja. 

Pang Seng tanja: loe kenapa baroe dateng, sebab 
goea dapet tjilaka besar. Siloeman Rase kata: goea tiada 
taoe loe dapet tjilaka sekarang goea bawa loe poenja 
anak apa loe kenalin tiada? Pang Seng barang liat dia 
'poenja anak lantas dia pelokin itoe anak dengen me- 
nangis, abis itoe Hou Litjia kata: sekarang troesa loe 
menangis kita bole tjari kahidoeppan sadja, Pang Seng 
kata: tjoba kita ada Oewang ini tempo kita masoekin 
sama Khoahoe tiada lama orang Ko Tjin Soe. 

Hou Litjia kata: goea soeda soeroe orang kasi ma- 
soek Oewang sama Khoahoe, taro nama-loe. 

Pang Seng kata: apa betoel apa tiada? Hou Litjia 
kata: kenapa tiada betoel apa boleh maen-maen. 

Maka tiada lama Khoahoe kasi plekat hari anoe ada 
maoe kasi orang Ko Tjin Soe, sampe itoe waktoe lantas 
Pang Seng pegi Ko, lantas dapet satoe Tjin Soe dia 
poelang tetanggania sanak soedara semoeanja dateng 

kasi slamat dengan pesta, dengan anak bini segala soeka 
hati. | 
Dan bininja Pang Seng ja-itoe Hou Litjia hari-hari 
bikin koewe, dengen laen-laen barang boeat djoewal 
dan lakoe sekali ada sampe 20 tahon djadi kaija, ka- 
winin anaknja, dan itoe Pang Seng djoega soeda toewa 
dan itoe bininja poenja roepa masi moeda sadja seperti 
Oemoer 25 tahon dia poenja roepa, tiada lama ini 
Pang Seng lantas mati, ada 1 tahon poenja lama bi- 
ninja Pang Seng bilang sama anak mantoenja, ini hari 
goea maoe pegi sembaijang di bong bapa loe. Lantas 
mantoenja bikin sedia barang sembaijang, soeroe boe- 
djang pikoel bawa di bong bersama-sama bininja, sampe 
di bong Pang Seng, lantas sembaijang abis bininja bi- 
lang sama itoe boedjang loe poelang doeloe bawa ini 
barang sembaijang, kaloe anak goea tanja kenapa goea 
tiada poelang sama-sama loe bilang goea maoe melan- 
tjong doeloe. | 

Sampe 7 hari ma'hnja tiada poelang, anaknja tjari 
koeliling tiada boleh katemoe, tanja-tanja orang tiada 
jang taoe kemana soeda pegi, anaknja poelang menangis 
sadja sampe setenga boelan, ma'hnja tiada sampe hati 
dia poenja anak menangis sadja, tenga malem dia da- 
tang ketemoe sama anak mantoenja lantas anaknja 
pelok menangis berkata: saija ingat ma'h soeda mara 
— sampe mendjadi orang bae dari ma'h poenja toeloengan 
apa jang saija bole bales, sekarang saija maoe piara 

ma'h dengen Hok Saij sampe betoel boat bales mah 
poenja bae. 

Ma'hnja menjaoet kata: loe poenja hati soeda sampe 
ingat sama akoe dan akoe djoega taoe sebab gota 
daleng maoe kasi loe taoe, goea sebetoel-betoelnja bi- 
natang Rase soeda bertapa 500 tahon djadi begitoe 
lama blon bole djadi Dewa, sebab goea misti belaki 
sama orang jang ada poenja Hokki, baroe goea djadi 
Dewa, maka bapa loe goea bseat laki djadi sekarang 
bapa loe soeda mati, dan goea djoega soeda sampe 
tempo goea misti naek kelangit djadi Dewa, loe troesa 
ingat sama goea, loe djoega di blakang kali bole naek 
kedoedoekan besar dengen loe banjak anak sampe se- 
nang. Abis dia berkata lantas dia terbang kelangit 
ilang. : 
Ini anak boeroe sama ma'hnja tiada kena lantas laki 
bini kelengar sampe tetangganja toeloengin, di kasi 
makan tee djahe baroe dia herdoea ingat orang dan 
tetangganja boedjoekkin loe poenja ma'h soeda djadi 
Dewa, dia dapet tempat jang bae, loe troesa ingat, di 
blakang kali ini anaknja betoel djadi K-oahoe jang 
besar dengan banjak anak sampe toea senang betoel 
sebagi ma'hnja kata. 


Tjerita 
Bangke boeroe orang. 


Maka adalah tiga orang kasatoe nama Souw Heng, 
kadoea nama Thio Tjiak, katiga nama Kim Tiong An 
ini orang masi moeda. dia tingggal di Teng Hong Koan 
Gang Kang Shia, dia bertiga maoe pegi melantjong di 
Taij Peng Hoe tengokin sanak soedaranja, sampe di 
kampoeng Ko Tjiak Tjhung soeda gelap, disitoe kam- 
poeng ada ketemoe satoe orang toea dia tanja: empe 
saija minta tanja brangkali disini ada orang maoe kasi 
orang menginap, sebab saija orang djaoe boeat menginap, 
semalaman sadja besok pagi saija pegi. 

Itoe orang toea menjaoet: disini tiada kasi orang 
menginap. 

Maka ini 3 orang tanja: apa sebabnja? 

Itoe orang toea bilang: lagi tahon jang soeda ada 2 
orang djaoe datang noempang menginap sampe tenga 
malam dia orang soeda mentjoeri jang di inapin poenja 
barang sampe abis, djadi blakang kali Bek kasi prenta 
tiada bole kasi tetamoe menginap, djadi orang kampoeng 
takoet kasi orang djaoe menginap, sebab ada tjatjatnja. 

Abis ini 3 orang minta-minta djoega sama ini orang 
toea, kaloe empe tiada toeloengin saija terlaloe soesa, 
sebab kaloe saija djalan djoega terlaloe tjape mimalah 

djoega empe poenja kasijan, sebab saija orang djaoe. 

Lantas itoe orang toea ingat kasijan, sebab di liat 
ini 3 orang roepanja orang bae, djadi itoe orang toea 
oendjoekin soeroe pegi di roema Ong Wan-gwee, ini 
5 orang bilang sama ini empe banjak trima kasi jang 
soeda oendjoekin, lantas ini 3 orang pegi tjari di roe- 
manja Ong Wan-gwee sampe di pintoenja Wan-gwee 
ada boedaknja lantas ini 5 orang tanja sama itoe boe- 
dak dia kata: enko toeloeng bilang sama Wan-gwee 
saija imaoe noempang menginap barang semaleman 
sadja, lantas itoe boedak masoek kedalem bilang Wan- 
gwee katanja: Wan-gwee di loewar ada tetamoe ma- 
oe minta katemoe. 

. Wan-gwee bilang: anterin di roema besar sadja ka- 
si dia menginap. 

Lantas ini boedak adjak ini 3 orang pegi di roema 
besar tetapi itoe roema tiada orang tinggalin dengan 
kosong tiada prabotnja, kebetoelan itoe hari Wan- 
gwee poenja mantoe prampoean mati bangk€nja taro 
di roema kosong, sebab Wan-gwee poenja anak belon 
poelang pegi minta tetjouw, djadi blon di masoekin 
dalem peti, sebab maoe toenggoe anaknja poelang ba- 
roe masoekin dalem peti, lantas ini 3 orang masoek 
di dalem itoe roema tiada randjangnja, tjoema ada 
bale papan lantas ini 3 orang tidoer sadja, dari ke. 
tjapean djalan, itoe jang moeda nama Kim Tiong An 
memang dia ada penakoet djadi dia tidoer sebla tenga, 
itoe jang doewa orang di sebla loewar dia berdoea 

soeda mengorok, tinggal ini Kim Tiong An dia tiada 
bisa poeles dia liat hadepan ada langse dengan ada ge- 
las api, dan ada hio louw, dia semingkin takoet dalem 
hatinya dia kata ada orang mati di sini, semingkin 
tiada bisa poeles, sampe tenga malem djam poekoel 2 
dia liat itoe langse tergoijang klocwar itoe jang mati, 
lantas datang awa-in moeka jang tidoer sebla pinggir, 
abis dia pegi lagi di tempat tidoernja, besoewara brak, 
dia tidoer lagi itoe bangke. 

Ini Kim Tiong An dia semingkin takoet, kakinja 
dia korek-korek sama temannja dan tiada maoe men- 
doesin, ada '/,- djam datang lagi itoe bangke se- 
bab tergoijang Kim Tiong An barang dia intip betoel 
itoe bangke datang lagi dia awa-in moekanja jang ti- 
doer di tenga, abis dia kombali lagi di tempat soea- 
ranja brak, ini Kim Tiong An kombali lagi korek-ko- 
rek kaki temannja jang tidoer sebla pinggir, dia tiada 
mendoesin, ada '/, djam lagi itoe langsee tergoijang 
Kim Tiong An poenja ingatan tentoe dia dateng sama 
goea, lantas dia belaga poeles, betoel itoe bangke da- 
teng dekatin, sama dia tiada di awa-in moekanja, se- 
o bab orang belon poeles, itoe bangke balik lagi di 
tempat tidoernja besoeara brak, baroe Kim Tiong An 
brani boeka mata. 

Lantas Kim Tiong An bangoen plahan toeroen di 
tempat tidoernja dia lantas lari kloewar, baenja itoe 
pintoe tiada terkoenjji, itoe bangke lantas boeroe sa- 
ma dia, Kim Tiong An soeda bingoevg selari-larinja, 

iloe bangke boeroe sadja, kebetoelan boelan baroe 
terang Kim Tiong An masoek di bio, itoe bio besar 
sekali di samping b.o kere kanan ada 2 poehoen be- 
sar djadi Kim Tiong An boeat belindoengan di itoe 
di poehoen, itoe, bangke liat Kim Tiong An belin- 
doeng poehoen, dia mape pelok sama Kim Tiong An 
dan Kim Tiong An kaget lantas buewang dirinja di 
tana, itoe bangke lantas kena pelok itoe poehoen ini 
Kim Tiong An lantas kelengar, tiada ingat orang 
sebab dia takoet, ada kira djam poekoel 4 !/, pagi 
Wesio bangoen maoe boewang aer, boeka pintoe bio 
djalan di dekat itoe poehoen tiada dapet liat ada orang 
tidoer di bawa poehoen, sebab katedengan poehoen, 
djadi ini Wesio baroe bangoen matanja masi kelip- kelip 
dia kena kesandoeng kakinia sama itoe orang, lantas 
Itoe Wesio djato kemoeroep, barang itoe Wesio liat 
ada orang mati lantas ini Wesio mendjerit toeloeng 
sebab takoetnja, djadi temen-temennja kloewar semoea- 
nja boeroe tanja: loe kenapa? | 

Itoe Wesio bilang ada orang mati, lantas Wesio 
ambil api soeloe-in liat masi ada napasnja lantas dia 
gotong rame-rame bawa kedalam bio, di kasi minoem 
tee djahe, baroe Kim Tiong An ingat orang, itoe Wesio 
tanja kenapa loe tideer di tana? 

Kim Tiong An bilang: goea menoempang nginap di 
roema Wan-gwee tiada taoe di dalam itoe roema ada 
orang prampoean mati djadi goea sebab takoet goea 

lari dia lantas boeroe, kaloe dia kena pelok sama goe4 
tentoe goea mati. 

Wesio tanja: dimana bangke tjobalah soeloe-in ada 
dimana? lantas ini Wesio rame-rame soeloe-in dapet 
liat itoe bangke lagi pelokin itoe pochoen koekoenja 
sampe ketantjep di iloe poehoen, sampe sijang ada 1 
Wesio kenalin itoe bangke dia kata: itoe bangke 
Wan-gwee poenja mantoe, sebab goea taoe teijan di 
roema Wan-gwee dapet liat itoe prampoean, lantas itoe 
Wesio kasi taoe sama Wan-gwee dengan Khoahoe, 
rame-rame Khoahoe preksa sama Nang We3 loe poenja 
apa ini jang mati? 

Wan-gwee menjaoet: saija poenja mantoe, sebab 
blon kasi masoek di peti, saija maoe tocnggoe anak 
saija, sebab dia pegi minta tetjouw, saija soeda soeroe 
orang panggil poelang. 

Tiada lama anaknja dateng bawa peti mati di tja- 
boet itoe bangke keras sekali, sampe minta orang ban- 
“toe 10 orang baroe bole ketjaboet, lantas masoekin 
di dalam peti pegi tanam, ini Kim Tiong An pegi di 
tempat tidoernja maoe liat temannja, sampe di tempat- 
nja ini 2 orang djoega soeda kakoe lantas Kim Tiong 
An bilang sama Wan-gwee di kasi 2 peti mati soeroe 
orang pegi tanem. 

Ini Kim Tiong An sueda tiada bisa pegi di Taij 
Peng Hoe sebab tiada temannja dia lantas balik poe- 
lang karoemanja di Teng Hong Koan. 


Yjerita 
Hou Lie Tjhia kawin sama 
Souw Sioe TIjaij. 


Ada satoe Khoahoe poenja roema besar dengan 
ada kebon kembangnja soeda ada 100 taon tiada 
orang jang tinggallin dan tiada jang poenjain itoe roe- 
ma, semingkin lama soeda djadi Oetan, toemhoe roem- 
poet di samping roema sampe lebet tiada bole orang 
djalan, itoe roema djoega soeda roesak dengen ba- 
njak koeboeran, di dalem sitoe ada segala barang 
binatang-binatang Hou Lie Tjhia (Rase), djoega babi 
Oetan, Monjet dan Oeler dan Jaen-laen soeda ber- 
koempoel di dalam sitoe kira '/, paal poenja djaoe 
dan ada 3 Hou Lie Tjhia jang soeda bertapa 500 taon 
dateng berame di itoe roema atas loteng, ini 3 Hou 
Lie Tjia soeda bisa djadi orang laki-bini 1 anak pram- 
poean masi prawan bagoes sekali, itoe 1 hari ini 
anak Hou Lie Tjia djalan djalan kesasar dia djalan dj 
blakang roemanja Souw Sise Tjaij soeda maoe sore, 
ini Souw Sioe Tjaij djalan poelang ketemoe sama ini 
Hou Lie Tjia, lantas Souw Sioe Tjaij tanja : Siotjia loe 
dari mana soeda maoe sore loe tiada maoe poelang? 

Itoe Hou Lie Tjia menjaoet: »goea pegi Maij-bong, 
“abis goea djalan djadi kesasar tiada bisa poelang.” 

2, 

Souw Sioe Tjaij liat ini Siotjia bagoes sekali, djadi 
hatinja begerak soeka, Souw Sioe Tjaij kata: dimana 
Siotjia poenja roema? 

Itoe Hou Litjia toendjoekin di sebrang. 

Souw Sioe Tjaij kata: sekarang soeda sore lebi 
bae Siotjia menginap sadja di roema yoea. 

Memang ini Hou Litjia ingatannja soeka sama ini 
Souw Sioe Tjaij, dari sebab bagoes dengan rediekinja 
besar, lantas dia saoetin dia kata: bae kaloe Sioe 
Tjaij soeka: Lantas di adjak poelang keroemanja boeat 
bini, kaloe soeda malem ini Hou Litjia liat lakinja 
. soeda tidoer poeles, dia keloewar pegi tjari ma'h ba- 
panja di itoe roema besar poenja loteng, dia bilang 
mah bapanja jang dia soeda belaki sama Souw Sioe 
Tjaij, ampir pagi dia poelang tidoer kombali sama 
lakinja, dan lakinja tiada dapet taoe saban malem 
tentoe dia tjari ma'h bapanja, ada itoe satoe malem 
dia poelang dia liat ma'h bapanja lagi kesel, abis dia 
tanja: »sari-sari goea dateng ketemoe sama ma'h ba- 
- pa poenja aer moeka terang, sekarang goea Tiat rasa- 
nja kesel, apa koerang?” 

Ma'h Bapanja kata: »goea sama loe poenja ma'h 
ini sekali tentoe dapet tjilaka bole sampe mati.” 

Auaknja tanja: »kenapa Bapa kata begitoe?” 

Bapanja kata: tiada lama goea denger ini kebon 
Khoahoe sama orang tiga kampoeng maoe pada mem- 
boeroe dengan pasangin sero, sakit rasanja segala 
binatang tentoe kenah di tangkep tentoe goea sama 

loe poenja ma'h tentoe dapet di tangkep di poekoel 
mati, maka dari itoe goea dan sama loe poenja ma'h 
kesel sekali. | 

Anaknja kata: Bapa kapan ada poenja kabisahan 
seblonnja Khoahoe dateng apa tiada bisa lari dari sini? 

Bapanja kata: apa goea tiada taoe bole lari sebab 
kita bertapa 500 taon soeda bisa djadi orang, tetapi 
misti langgar Kweekiap doeloe baroe bole djadi dewa, 
kapan kita lari dari sini nanti di poekoel gloedoek 
'itoe tiada obatnja, kaloe di poekoel orang kita bole 
djaga kiasin, sekarang tjoema loe bole toeloeng sama 
ma'h bapa. 

Anaknja tanja: begimana bole di toeloengin, tjoba 
bilang ? 

Bapanja kata: kaloe itoe satoe tempo Khoahoe ke- 
poeng sama goea dia dapet tangkep sama loe poenja 
mah tentoe mati di tangkep, loe belaga sakit Oeloe 
hati tentoe laki-loe tanja kapan loe sakit Oeloe. hati 
apa obatnja jang loe taoe makan dan loe bilang segala 
Obat makan tiada bole bae tjoema Sinse bilang kaloe 
dapet hati Rase bakar abis geroes makan sama arak 
itoe bole bae dan tiada bole-kamboe lagi, kaloe maoe 
potong itoe Rase misti di loteng ambil hatinja baroe 
bole bae. | ! ! | 

Barang dia dengar bapanja kata begitoe: lantas dia 
poelang tidoer sama lakinja, sampe besok pagi. lakinja 
bangoen, lakinja panggil dia bilang goea lagi sakit 
oeloe hati tiada bisa bangoen dan lakinja kata: nanti 

— goea panggilin Sinse jang bisa, makan Obat nanti bole 
bae. Bininja menjaoet: troesa goea sakit oeloehati boeat 
. makan Obat soeda beratoes kali tiada bole bae, djadi 
| pertjoema sadja, saija denger ini Khoahoe bilangin 
orang-orang besok misti pegi di itoe kebon, bawa golok 
dan hawa bedil bawa toeija, dengan Khoahoe djoega 
bawa orangnja dengan sero maoe koeroeng itoe kebon, 
loe bole ikoet sama Khoahoe kapan dapet itoe Rase 
boentoetnja koening loe minta, kata maoe boeat Obat, 

tentoe Khoahoe kasi sebab loe bae sama Khoahoe. 
Lantas itoe sore Souw Sioe Tjaij pegi ikoet sampe 
disitoe lantas itoe orang-orang dan Khoahoe poenja 
orang pasangin sero baroe dia orang boeroe-boeroe ada 
jang di toembak ada jang di kemplang itoe binatang 
dapet semoeanja sampe abis jang ada di dalem itoe 
kebon tiada bisa lari dari sebab di sero-in, lantas di 
ikat-ikat ada jang mati ada jang blon mati lantas di 
“bawa poelang itoe binatang, masing-masing pikoel, dan 
ini .Souw Sioe Tjaij dapet liat itoe Rase besar ketjil 
“ada 20 ekor dia liat ada 2 Rase jang boentoetnja koe- 
.ning dan lantas dia minta itoe 2 Rase sama Khoahoe 
“dan Khoahoe soeroe kasi, dia soeroe orang pikoel bawa 
“ poelang sampe di roema dan bininja liat ma'h bapanja 
sveda mati di poekoel, di dalam hatinja sedi sekali 
tiada brani kata tjoema dia belaga soeka hati di depan 
:lakinja djadi tiada kentara lantas dia bawa keloteng, 
: pintoe sama djandela dia toetoep rapet-rapet takoet 
. Orang dapet liat, lantas itoe ma'h bapanja poenja koe- 

ping dan moeloet dia tioep ampat lima kali lantas 
idoep kombali, ma'h bapanja dia simpen di loteng 
sampe malem bapanja kata: sekarang loe poenja ma'h 
maoe pegi di goenoeng See Tjoan itoe goenoeng namanja 
Kim Hong San gowa Kim Hong Tong misti bertapa 
lagi 100 tahon baroe bole naek kelangit djadi Dewa. 


Lantas anaknja pelok, bapanja bilang loe djangan 


menangis dan loe djoega lagi 9 tahon sampe dapet 
anak sama itoe Souw Sioe Tjaij soeda abis loe poenja 
djodo dengan inget, loe bole tjari goea di sana lagi 
bertapa sama-sama bole djadi Dewa, sebab loe dapat 
laki ada redjeki besar djadi tiada langgar bahaija. 

Abis dia bitjara sama anaknja dia lantas pegi di 
goenoeng itoe bertapa. 

Ini anak Hou Litjia ketemoe lakinja bilang betoel 
bae itoe hati Rase goea soeda makan lantas bae, lakinja 
soeka hati, sampe 9 tahon itoe 1 hari bininja bilang 
sama lakinja dia kata: goea sebetoel-betoelnja Siloeman 
Rase sebab kaloe goea tiada kawin sama loe tentoe 
goea di poekoel gledek goea misti tjari laki jang ada 
redjekinja baroe tiada di poekoel gledek, sekarang soeda 
sampe djandjinja goea poenja djodo! sama loe goea 
misti berpisa pegi bertapa lagi 100 tahon dan loe misti 
rawatin ini anak jang masi ketjil. 

Souw Sioe Tjaij barang dengar bininja kata begitoe 
dia lantas pelokin dengen menangis. 

Bininja kata: loe tiada bole tahan lagi sama goea 
kapan goea liada pegi bertapa dan goea dapat hoe. 

koeman sama Toehan Allah dan loe bole enak? lebi bae 
loe lepas, biar goea pegi. 

Souw Sioe Tjaij denger bininja kata begitoe dia lantas 
lepas, ini bininja djoega kloewar aer mata, lantas dia 
tjioem anaknja dia pesen: loe misti dengar kata sama 
bapa dan besok noesa djoega loe poenja senang, abis 
'anaknja pegangin sama ma'hnja tiada maoe kasi pegi, 
ma'hnja kata: kaloe tiada kasi goea pegi kaloe goea 
dapet hoekoeman apa loe bole liat, lantas anaknja koe- 
wi bilang: bae kaloe begitoe, lantas ma'hnja djalan 
kablakang lantas ilang. 

Tiada lama Souw Sioe Tjaij kawin lagi sama anak 
prawan, itoe anaknja baroe oemoer 10 tahon, kebe- 
toelan itoe 1 hari Souw Siose Tjaij poenja sobat-sobat 
dekat Hongtee, lantas Souw Sioe Tjaij tjari boedjang 
prampoean boeat temenin bininja dan dia pesen bini- 
nja goea maoe pegi Ko Tjinsoe ada djaoe, loe di roema 
toeloeng liat goea poenja anak lamanja 1 tahon lekas- 
nja 6 boelan goea poelang. 

Lantas Souw Sioe Tjaij pegi sama kemeja ada 1 
boelan poenja lama ini bininja ketok sadja sama 'in 
anak hari-hari dia maki dia kata: anak Setan dan anak 
Siloeman, saban maki dia kata begitoe sampe tetangga 
tiada bisa dengar, ada 6 boelan Souw Sioe Tjaij poe- 
lang soeda djadi Tjinsoe dia mampir di roema sobatnja, 
lantas tetangganja mengadoe bilang dari loe pegi loe 
poenja bini hari-hari maki dengan ketokin sama anak 
loe. | 

Lantas Souw Sioe Tjaij poelang tiada maoe bilang 
apa-apa, ada 2 hari sanak soedara dapet taoe dia djadi 
Tjinsoe semoeanja panto dengan hormat oendang ma- 
kan kasi slamat, bininja maki lagi itoe anak dia kata: 
Setan anak Siloeman! blon abis maki lantas ini ma'h- 
nja itoe anak lantas poekoel sampe kelengar tiada ingat 
orang, panggil lakinja poelang barang dia liat bininja 
doeloe dateng lantas dia pelok, bininja kata: loe tiada 
bisa adjar bini dan anak goea hari-hari dia maki sadja, 
dia kata: anak Setan anak Siloeman tiada patoet sekali 
dia seboet begitoe, sekarang dia terlaloe koerang adjar 
djadi goea poekoel sampe mati. . 

Abis Souw Sioe Tjaij bilangin: djangan di mati-in 
kasijan toeloeng lah kasi idoep lagi. 

Lantas itoe Siloeman Rase dia tioep koepingnja idoep 
kombali lantas ini Siloeman Rase mengilang tiada taoe 
kemana, ini binioja djadi gila Souw Sioe Tjaij baijar 
poelang sama ma'h bapanja, lantas Souw Sioe Tjaij 
mengali pegi tinggal di Khia Shia dekat Hongtee djadi 
Khoahoe besar, sampe Souw Sioe Tjaij toea anaknja 
gauti-in pangkat bapanja dan Souw Sioe Tjaij soeda 
mati toea. | 


Tjerita 
Saij Kong. 


Ada 1 Saij Kong maoe maen di Gouw Kang Shia 
orang panggil Tjo Kong Tek, temannja ada 4 orang 
djalan sampe di setenga djalan temannja dapet sakit 
proet tiada bisa djalan, djadi ini Saij Kong mampir 
di waroeng tempat orang brenti, ini Saij Kong hati- 
nja terlaloe bingoeng, sebab koerang 1 teman, dia liat 
kere kanan maoe tjari lagi 1 teman tiada bole dapat, 
abis ada orang pikoel arang brenti di itoe waroeng, 
ini Saij Kong tanja sama ini orang toekavg arang dia 
kata: enko djoewal ini arang 1 hari bole dapat brapa 
ka-oentoengannja ? 

Toekang arang menjaoet: tiada bole tentoe begimana 
kaloe lakoe ini 1 pikoel bole dapat oentoeng 50 doewit 
kaloe begimana bole dapat 60 doewit. 

Abis ini Saij Kong kata: kaloe begitoe tiada brapa 
lse poenja ka-oentoengan, sekarang goea poenja teman 
koerang 1 orang, lebi bae loe ikoet goea pegi kerdja 
Saij Kong, goea nanti kasi 1 hari 150 doewit. 

Ini toekang arang menjaoet: dimana goea bisa djadj 
Saij Kong. 

Ini Saij Kong kata lagi: kaloe maoe gampang sekali, 
loe liat goea, kaloe goea bertandak loe misti ikoet 

tandak, apa djoega goea berkerdja loe toeroet sadja 
masa loe tiada bisa, ada mata loe liat, kaloe goea Liam- 
keng dan loe toeroet Liamkeng plahan-plahan, siapa 
jang taoe loe bisa dengan tiada bisa. 

Ini toekang arang pikir, kaloe begitoe gampang se-. 
kali, lantas dia kirim itoe krandjang arangnja sama 
toekang warveng, lantas dia ikoet sama ini Saij Kong, 
barang sampe di tempatnja orang kerdja lantas di kasi 
makan nasi, abis makan soeda lohor baroe moela:n 
kerdja, itoe Saij Kong toea bertandak, dia toeroet ber- 
tandak, dan Saij Kong Liamkeng, dia toeroet Liamkeng 
plahan- plahan, kaloe Saij Kong kata: Lilouwkoeng, dia 
kata: Lilouwkoeng, dia kata: keras-keras, kaloe jang 
dia tiada denger dia kata: plahan-plahan seperti tawon 
Gong dia poenja soeara, abis ini Saij Kong maoe koewi 
lantas kasoempet dari sebab mabok terpoeter-terpoeter 
bertandak, sebab orang soeda toea, ini toekang arang 
dia liat Saij Kong kesoempet dan dia toeroet kerdja 
kasoempat sampe kapalanja ketoebroek di kaki medja, 
sampe berdjendol sebab sakit dia oesoet-oesoet kapala- 
nja, ini Saij Kong liat dia berdjendol hatinja pikir ini 
orang sampe begini bodo, kita boekannja sengadja 
kerdja kenioeknjoek sebab kita soeda toea dan mabok, 
dia djadi sengadjain kerdja kanjoeknjoek sampe kapala- 
nja berdjendol, ini Saij Kong hatinja geli sekali. 

Abis kerdja soeda sore lantas brenti, makan nasi, 
lagi doedoek makan Saij Kong liat kepalanja toekang 
arang berdjendol begitoe besar, Saij Kong lagi makan 

saijoer mishoa barang masoekin di moeloet dia ingat 
djadi tertawa lantas kesimpatan itoe mishoa soeda 
kloewar di lobang idoeng, lantas ini toekang arang liat 
Saij Kong poenja lobang idoeng kloewar mishoa, dia 
lantas toeroet makan mishoa maoe kloewarin di lobang 
idoeng, tapi tiada bole kloewar dan tiada bole masoek 
itoe mishoa, djadi dia paksa djoega maoe kloearin itoe 
mishoa sampe manggoet-manggoet tiada bole kloewar 
itoe mishoa, lantas dia brenti makan dia kata: Boca 
tiada bole makan ini nasi. 

Saij Kong sampe kaget, lantas tanja: apa koerang 
loe kata: begitoe? 

Toekang arang kata: jang laen goea bisa toeroet dari 
ini makan mishoa boeat kloewarin di lobang idoeng 
goea tiada sanggoep. Lantas dia djalan poelang, pegi 
ambil krandjang arangnja di waroeng, ini toekang 
waroeng lantas tanja: kenapa loe poelang? toekang arang 
kata: goea tiada sanggoep makan itoe nasi. Toekang 
waroeng kata: apa sebabnja? Toekang arang kata: 
jang laen-laen Saij Kong kerdja geea bisa toeroet dari 
makan mishoa kloewarin di lobang idoeng goea tiada 
bisa toeroet. Lantas toekang waroeng sama orang- 
orang jang ada disitoe samoeanja djadi tertawa sampe 
terkentjing-kentjing, dia kata: ada orang di kolong 
doenia sampe begini bodo sekali, itoe mishoa kloewar 
di lobang idoeng boekannja sengadja sebab Saij Kong 
orang toea dengan ompong hatinja ingat-ingat djadi 
geli dia maoe tertawa djadi ketanggoengan dia telen 

itoe mishoa tiada masoek di tenggorokannja lantas 
kesimpatan itoe mishoa kloewar di lobang idoeng itoe 
boekan di sengadja-in. 


Tjerita 
Dari satoe prampoean dan 
satoe anaknja. 


Ada 1 prampoean boedjang setenga kaija ada poenja 
1 anak lelaki oemoer 12 tahon, dia ada piara Sinse 
Taktje (Meester secola), ini Sinse soeda berkendak sama 
itoe anak poenja Ma'h dan ini anak dapet taoe Ma'h- 
nja soeda soeka sama Sinsenja, maka anaknja pikir 
kaloe orang loewar taoe tentoe goea dapet maloe, 
sekarang begimana akal? 

Kabetoelan hari Tjeng Beng ini anak bilang Ma'hnja, 
dia maoe pegi tetjoa di bong bapanja, Ma'hnja bilang 
baelah. Lantas dia adjak Sinsenja boeat teman, barang 
sampe di bong ini anak dia tetjoa sampe 5 bong, dan 
tiada taoe bong siapa itoe jang laen bong. 

Ini Sinse tanja sama ini anak: kenapa loe tetjoa 
begini banjak tempat? 

— Ini anak kata: Sinse loe tiada taoe, ini 5 bong Ma'h 
goea poenja laki. 

Sinse kata lagi: kenapa begitoe banjak? 

Itoe anak kata: Sinse loe tiada taoe, goea bilang 
kaloe Ma'h goea soeka ada lama-an di boeat laki, kasi 
taoe kaloe Ma'h goea soeda bosen tiada soeka kalae 

entjek lagi tidoer lantas Ma'h goea oesoet pidjit peler- 
nja” sampe mati. 

Apabila itoe Sinshe denger begitoe hingga djadi 
kaget sekali, tetapi dia tinggal diam sadja tiada sa- 
hoetin lagi, melainken dia ingat sadja itoe anak poenja 
perbilangan. | | 

Abis ini anak poelang, goijang kepala sadja dengan 
tarik napas, abis Ma'hnja tanja: kenapa loe poelang 
goijang kepala dengan tarik napas? anaknya kata: ija 
Mah goea soeda intip dapat liat Sinse lagi kentjing 
dia poenja peler ada begitoe besar, Ma'hnja pikir: sari- 
sari iloe Sinse tidoer sama goea dan goea tiada me- 
rasa kondoran, lantas si Ma'h pikir kaloe dia tidoer 
lagi tjoba goea oesoet kontolnja. ada kira 5 hari Ma'hnja 
adjak itoe Sinse tidoer lagi, itoe Sinse soeda hati-hati 
djaga, barang maoe tidoer Ma'lnja itoe anak lantas 
oesoet pelernja Sinse. 

Itoe Sinse terkedjoet lantas lari sembari dia kata: 
baenja Ho Tjeng Beng!! Ho Tjeng Beng!! itoe Sinse 
tiada balik kombali adanja. 


Tjerita 
Siloeman oelar. 


Tempo di Han Tiauw ada satoe oelar bertapa soeda 
17100 tahon di goenoeng See Tjoan, soeda bisa djadi 
orang dan lagi 300 tahon dia bole djadi Dewa dari 
sebab dia djalan jang tiada bae, soeda berkali-kali dia 
simpen dan tjolong orang poenja bini, dari itoe soeda 
banjak salanja maka tiada bole djadi Dewa. 

Itoe satoe hari Hongtee poenja anak prawan (Kiong - 
tjoe) bagoes sekali, lagi pegi di kebon kembang, bersama 
“4 boedak prampoean sama-sama lagi maen-maen di 
itoe kebon, dan itoe Siloeman oelar lagi doedoek di 
tempatnja dalam gowa dan itoe gowa besar sekali, di 
dalem itoe gowa ada 2 prampoean sama-sama dia boeat 
bini, dan dia kata: goea soeda bertapa 700 tahon be- 
gini lama blon djoega goea djadi Dewa goea poenja 
hati terlaloe kesel, dan goea maoe senang-senangin 
hati djalan-djalan, loe liat disini. Lantas dia terbang 
di awan dia djalan di awan tengok kanan dan kere 
sembari djalan semingkin djaoe, dia toendoek dapet 
liat itoe Kiongtjoe begitoe bagoes, di kebon kembang, 
. Jantas dia toeroen samber itoe Kiongtjoe bawa poelang 
di dalem gowanja. 

Itoe 4 boedak barang ala angin begitoe besar dia 

orang masing-masing toetoep matanja, barang tiada 
angin baroe dia orang boeka matanja liat itoe Kiong- 
tjoe soeda ilang, ini boedak bingoeng -sekali, sebab 
takoet dia tjari koeliling tiada dapet, lantas dia 4 boedak 
poelang bilang Hongtee dengan Hong Houw. 

Ini Hong Houw sama Hongtee menangis sadja ingat 
anaknja, sampe besok pagi Hongtee doedoek di Kan- 
toornja panggil segala dia poenja orang jang besar- 
besar, boeat kasi taoe anaknja ilang tiada taoe kemana, 
maka ambtenaarnja Hongtee lantas toelis soerat kasi 
taoe koelilingan sama Khoahoe, siapa bole dapat anak 
Hongtee di kasi Oewang 1000 pasmat dengan dapet 
pangkat, dengan tempel soerat koelilingan di mana 
kantoor Khoahoe di dalem soerat perdjandjihan begitoe. 

Tjerita dari ini Tjio Sioetjaij Bapanja soeda mati 
masi ada Ma'hnja setenga kaija, bapanja nama Tjio 
Boen Wan taoe djadi Khoahoe (ambtenaar) pangkat 
besar, ini Tjio Sioetjaij hari-hari dia soeka Taktje di 
dalem bio, sebab sepi disitoe, dan hatinja Ho Sim bisa 
kesijan orang miskin, itoe satoe hari badannja lesoe 
sekali dari sebab sijang malem dia Taktje sadja, ingat- 
tannja maoe pegi Tiong (bikin examen), dan dia lantas 
tidoer di dalem bio, sampe tenga malem dia tiada 
bangoen makan nasi, ada djam poekoel 3 malem dia 
mengimpi, Koan Im Hoed Tjouw panggil sama dia 
dan Hoed Tjouw kata: kau poenja In-jan (djodo) ja-itoe 
anak Hongtee sekarang itoe anak Hongtee lagi kasoe- 
sahan di bawa lari sama Siloeman oelar, bawa di dalem 

.gowa di goenoeng See Tjoan, dia maoe boeat bini, 
kau misti pegi di roema Khoahoe kepe itoe soerat ada 
berdjandji siapa bole dapet itoe Kiongtjoe maoe di kasi 
Oewang dengan pangkat atawa di kasi kawin. : 

lni Tjio Sioetjaij dalem impian meonjaoet: saija be- 
gimana boleh lawan sama itoe Siloeman oelar, sebab 
'saija orang sekolain. 

Abis Hoed Tjouw kata: kau djangan takoet, kami 
nanti kasi kau Pokiam, itoe Pukiam boeat potong Si- 
loeman, sekalian goea soeroe goea poenja orang ikoet 
.boeat bantoe. 

Lantas Tjio Sioetjaij berkoewi, bilang banjak trima 
kasi, lantas ini Sioetjaij mendoesin, dia ingat mengimpi, 
dia liat di depannja ada Pokiam, itoe Pokiam tjoema 
satoe djengkal lebi, barang dia tjaboet kloewar asap 
dengan mengkilap, lantas Sioetjaij simpan djalan poe- 
lang bilang Ma'hnja, kebetoelan ada dia poenja soedara 
.misan (Piauw) nama Giauw Kaij Pie ada moeda-an | 
dari Sioetjaij, ini Giauw Kaij Pie tiada Ma'h tiada bapa 
dia poenja mata oelar dia poenja idoeng betet dia 
poenja moeloet bertjotjot kepalanja djantoek dia poenja 
hati djahat sekali, dengan koewat, dateng di roema 
Sioetjaij ingatan maoe pindjam beras barang dia sampe 
disitoe, kebarangan Sioetjaij sama-sama, ini Sioetjaij 
tjeritain dari dia mengimpi begitoe. 

Ma'hnja kata: kaloe begitoe tentoe betoel kaloe maoe 
pegi sekalian bole adjak Joe poenja Piauw boeat bantoe. 

Abis Sioetjaij kata: bae, lantas Sioetjaij masoek 

toekar badjoe bagoes-bagoes, lantas kloewar bilang 
sama Ma'hnja maoe pegi doeloe, kepe itoe soerat jang 
di tempel di roema Khoahoe, dia 2 orang pegi di roe- 
ma Khoahoe, ini Sioetjaij batja itoe soerat perdjandjian 
lantas dia kepe- itoe soerat, orangnja Khoahoe pegang 
sama Sioetjaij adjak keteimoe sama Khoahoe dan Khoa. 
hoe tanja: apa loe bole tjari itos Kiongtjoe di inana 
dia ada? Sioetjaij menjaoet: tjoba-tjoba saija tjari kalve 
ada oentoeng tentoe ketemoe. 

Lantas: Sioetjaij pegi di itoe gowa ada kira 15 paal 
barang sampe di pinggir gowa Sioetjaij sueroe Giauw 
Kaij Pie pegi beli dadueng dengan krandjang ikat sama 
dadoeng, Sioetjaij kata sama Giauw Kaij Pic: loe di 
atas pegangin dadoeng, nanti goea doedoek di dalem 
krandjang dan loe oeloer sampe di bawa. 

Giaauw Kaij Pie kata: kaloe loe maoe toeroen loe 
poenja badjoe poeti boeka taro di sini, sebab di dalem 
gowa ada kotor dengan lvemp er. Sisetjaij inget be- 
toel lantas dia boeka itoe badjoe poeti, kasi tangannja 
Giauw Kaij Pie, lantas dia doedock di dalem kran- 
djang di oeloer itoe dadoeng sampe kebawa, Sioetjaij 
kloewar di dalem krandjang, dia djalan-djalan ada 
kira-kira 50 depa ketemoe 5 prampoean lagi doedoek 
di bangkoe batoe, lantas ini 3 prampoean kaget ada 
orang lantas 5 orang tanja sama inj Sioetjaij: kena- 
pa loe bole dateng, di mana djalan, loe maoe tjari 
apa loe kemari, loe tiada takoet di sini ada Siloeman 
oelar makan orang ? 

Sioetjaij menjaoet: kaloe goea takoet masa goea branj 
toeroen di dalem gowa. 

Itoe 2 prampoean tanja: loe maoe apa? 

Sioetjaij kata: jang mana Kiongtjoe? goea maoe 
toeloengin bawa naek di atas. 

Ini 2 prampoean toendjoek dan ini Sioetjaij liat itoe 
Kiongtjoe betoel bagoes, patoet itoe Siloeman soeka. 
Sioetjaij tanja lagi: itoe Siloeman ada di mana? itoe 
2 prampoean bilang: dia lagi tidoer sebab dia baroe 
poelang dia minoem sama temannja makan arak sampe 
mabok sekarang lagi tidoer di dalem. Lantas itoe Sioe- 
tjaij soeroe Kiongtjoe doedoek di dalem krandjang, 
abis ini Kiongtjoe tjopotin dia poenja gelang kasi sama 
Sioetjaij boeat tanda di blakang hari seperti Kiongtjoe 
soeka sama Sioetjaij dari sebab bagoes, Sioetjaij me- 
ngarti dari Kiongtjoe poenja maoe dia lantas trima 
itoe. gelang. | 

Kiongtjoe lantas di taroh dalem itoe krandjang di 
atas tarik naek itoe Kiongtjoe sampe di atas, liat 
dengan ada anak moeda dengan pake badjoe bagoes 
tetapi moekanja djelek, lantas Giauw Kaij Pie gendong 
itoe Kiongtjoe bawa poelang keroemanja sendiri. 

Kiongtjoe tanja sama Giauw Kaij Pie: kenapa loe 
bawa goea kesini? 

Giauw Kaij Pie menjaoet: goea maoe boeat bini 
sebab goea jang toeloengin. 

Itoe Kiongtjoe kata lagi: itoe Sioetjaij masi ada 
di dalem gowa loe misti toeloeng tarik bawa di atas 

Giauw Kaij Pie kata: dia soeda mati sekarang misti 
goea boeat bini. | 

Kiongtjoe kata: loe maoe kawin sama goea misti 
'ketemoe doeloe sama Ma'h bapa goea dan goea nanti 
kawin sama loe kapan loe maoe paksa sama goea, 
biarnja goea mati goea tiada maoe begitoe: Giauw Kaij 
Pie pikir kaloe goea paksa djoega tentoe dia mati lebi 
bae goea toeroet sadja dia poenja maoe tentoe goea 
dapet kawin dan soedara goea tentoe mati di gowa 
tiada bisa naek kelaparan tiada makan. Lantss Giauw 
Kaij Pie adjak pegi sama Hongtee. | 

Hongtee sama Kok Bo barang liat anaknja poelang, 
terlaloe soeka hati lantas pelok anaknja sembari ber- 
kata: goea kira loe mati t'ada bisa ketemoe lagi, loe 
kenapa bisa poelang tjoba loe tjerita-in kasi goea taoe? 

Lantas Kiongtjoe tjerita-in jang dia soeda di bawa 
terbang sama Siloeman oelar dari kepala sampe di 
boentoet di tjerita-in, sampe di gowa saija liat ada 2 
prampocan orang poenja anak bini dia soeda di bawa 
lari oleh itoe Siloeman maoe boeat bini sama saija, 
saija tiada maoe sadja, abis itoe 2 prampoean ada 
boedjoekin sama itoe Siloeman plahan-plahan nanti dia 
bcedjoekin saija, abis saija denger ada 1 Sioetjaij toe- 
roen di dalem gowa dia jang toeloengin kasi saija naek, 
sampe naek di atas saija liat ini orang lantas gendong 
saija adjak poelang keroemanja maoe adjak kawin, saija 
bilang nanti doeloe kawin kapan loe paksa goea tentoe 
mati loe misti anter doeloe ketemoe sama ma'h bapa 

goea kasi taoe, baroe dia anter kemari, tetapi saija 
laga-in sama dianja. Dia bilang itoe Sioetjaij. soeda 
mati, jang ada di gowa saija koerang pertjaija dia 
kata: dia jang toeloengin saija, itoe djoesta dia ada 
di atas boeat tarik naek sama saija sekarang saija 
maoe toenggoe sama itoe Sioetjaij sampe dateng. 

Lantas ini Hongtee doedoek di kantoor rame-rame 
panggil itoe Siauw Kaij Pie maka Hongtee liat ini 
orang ada begini roepa tentoe borkannja orang bae 
lantas Hongtee tanja: begimana loe bole dapet toe- 
loengin goea poenja anak? 

Giauw Kaij Pie menjaoet: sebab saija Hoed Tjouw 
kasi mengimpi bilangin itoe Kiongtjoe ada di dalem 
gowa, djadi saija bole taoe ada di dalem gowa lantas 
saija toeroen liat itoe Silveman lagi tidoer saija lantas 
potong sara dia sampe mati baroe saija adjak naek 
ini Kiongtjoe anter ketemoe in Banswee IJa. 

Hongtee kata: tetapi ini perkara blon trang nanti 
tvenggoe doeloe 1 boelan kaloe tiada jang akoe-in, goea 
kasi loe kawin sama Kiongtjoe, sekarang loe poelang 
doeloe sadja. 

Lantas. Giauw Kaij Pie menjaoet: djangan kata 1 
boelan 10 boelan djoega saija nanti toenggoe. Lantas 
dia poelang. 

Tjerita Sioetjaij liat Siloeman oelar djadi orang 
moekanja bengis sekali moeloetnja mera ramboetnja 
terpentjar matanja kaija telor gangsa, kepalanja pake 

Kimkouw soewaranja menggeros kras sekali, ini Sioe- 
tjaij mendjadi takoet, dia tjaboet Pokiamuja kloewar 
. asap dan menjala, lantas di dekatin djadi gemeteran 
tiada bisa potong, dia takoet ini Siloeman mendoesin, 
djadi dia paksa braniin sorda dekat barang angkat ta- 
ngan gemeteran terlepas itoe Pokiam, lantas ada Toa 
Pekong moeka mera, ambil itoe Pokiam lantas potong 
itoe Siloeman bangkenja di bawa sama orang moeka 
mera, bawa baijar sama Hoed Tjouw kombali. 

Sivetjaij barang bangoen liat itoe Siloeman sama 
Pukiam socda tiada ada, Sioetjaij lantas kloewar, itoe 
2 prampoean tanja: apa soeda mati itue Siloeman? 
Sioetjaij bilang: socda mati. Lantas dia bertiga djalan 
klocwar maoe doedoek di krandjang, itoe krandjang 
soeda tiada, di sitoe Sioetjaij pikir soedara goea tiada 
loeroenin iloe krandjang sampe sore tiada liat ada 
krandjang sampe sore liat itoe krandjang tiada di oeloer, 
Sioeljaij pikir teutoe soedarakoe hatinja tiada bae dia 
maoe soeroe goea mati di dalem gowa. 

Komedian Sioetjaij lantas tarik napas goijang kepala 
tentve goea mati di sini, sampe 2 hari tiada djoega 
itoe krandjang di oeloer. 

Ka-tjerita-an ini moeka mera ketemoe sama Hoed 
Tjouw kasi taoe itoe Siloeman soeda mati lantas di 
baijar sama Hoel Tjouw itoe Pokiam, Hocd Tjouw 
kata sama moeka mera: itoe Sice Tjaij dia 3 hari 
poenja takdir misti dapat soesa, sekarang loe pegi lagi 
di dalem itoe gowa toeloengin itoe 35 orang kasi dia 

naek, sebab Giauw Kaij Pie maoe bikin dia mati, ka- 
pan tiada di toeloeng kasi naek tentoe dia mati, sebab 
Sioetjaij dia poenja In-jan sama itoe Kiongtjoe. 

“ Lantas moeka mera pegi lagi di dalem gowa kete- 
moe 3 orang dia bilang goea nanti toeloeng sama loe 
orang bertiga bawa naek ka-atas, tapi loe poenja mata. 
masing-masing meram djangan boeka, kaloe boeka 
mata loe djato goea tiada taoe. 

Ini 3 orang lantas meram. moeka mera batja doa 
sebentaran ada angin besar bawa itoe 5 orang ka-atas 
di lepas di atas goenoeng, ini 5 orang dengar angin soeda 
brenti dan dia doedoek di atas goenoeng, dia orang pegi 
djalan lantas Sioetjaij barang sampe setenga djalan kete- 
moe sama ini Giauw Kaij Pie, Giauw Kaij Pie sangkah 
selannja Sioetjaij, Giauw Kaij Pie kata: loe djangan 
tjari goea, nanti goea soeda senang goea panggilin 
Wesio batja-in doa Tjokongtek sama loe dan loe bole 
pegi lahir lagi di tempat jang kaija, sekarang loe 
djangan ganggoe goea. 

Sioetjaij menjaoet: apa loe kira goea mati loe kata 
begitoe dan loe poenja hati begitoe djahat loe maoe 
soeroe goea mati di dalem gowa, ada Toehan Allah, 
belon kasi goea mati, itoe Kiongtjoe loe bawa kamana? 

Giauw Kaij Pie dengar Sioetjaij kata begitoe tiada 
mati, dia mendjadi takoet sama Hongtee, lantas dia 
mara tjaboet golok boeroe maoe potong sama Sioetjaij, 
Sioetjaij liat Giauw Kaij Pie tjaboet golok, lantas Sioe- 
tjaij lari sekoewat-koewatnja Giauw Kaij Pie ada boe- 

roe sadja, Sioetjaij lari kira ada 2 paal ini Sioetyaij 
soeda ketjapean, ketemoe 1 toekang pikoel kaijoe nama 
Tjia Beng Wan, ioi Tjia Beng Wan soeda sering 
djoewal kaijoenja di roema Sioetjaij saban di beli ka- 
joenja tentoe dia kasi makan selebinja di kasi bawa 
poelang, djadi ini toekang kajoe ingat ini Sioetjaij : 
poenja bae , tiada apa dia bole bales, sebab dia orang 
miskin, kebetoelan ada 3 ekor aijam Oetan! djadi dia 
semben pikoel kajoe dia bawa itoe aijam maoe kasi 
sama Sioetjaij. barang Tjia Beng Wan liat Sioetjaij 
lagi lari tebirit-birit, lantas dia tjegattin, dia tanja 
sama Sioetiaij: kenapa lae lari sampe begitoe kentjeng? 

Sioetjaij kata: loe liat di blakang, Giauw Kaij Pie 
maoe potong sama goea. 

Blon abis Sioetjaij berkata: Giauw Kaij Pie sampe 
di depan toekang kajoe lantas Giauw Kaij Pie maoe 
potong toekang kajoe djaga goloknja sama pikoelannja, 
itoe Gjiauw Kaij Pie kata: kenapa loe toeloengin sama 
dianja? toekang kaijoe menjaoet: loe tiada bole potong 
sama dia, kaloe loe maoe djoega loe sama goea beklai! 
kaloe goea mati, baroe loe bole potong sama dianja. 

Lantas Giauw Kaij Pie lawan sama toekang kajoe, 
dia potong dia djaga sama pikoelannja dia kemplang, 
“dia djaga sama golok, dia berdoea beklai sampe 1 djam 
tiada jang menang tiada jang kala, djadi sama-sama 
tjape, Giauw Kaij Pie lantas pegi tingal sadja poelang. 

Ini toekang kajoe sama Sioetjaij djalan poelang ke- 
temoe in| 2 prampocan, lantas di adjak poelang ke- 

temoe sama Ma'hnja, Sioetjaij bilang sama Ma'hnja dari 
perdjalanan Giauw Kaij Pie dari kepala sampe keboen- 
toet Ma'hnja kata: tiada taoe soedara piauw loe sampe 
begitoe “jahat baenja ini toekang kajoe toeloeng kapan 
tiada tentoe los mati di tangan dianja, sekarang loe 
angkat soedara sama ini Tjia Beng Wan. 

Maka Sioetjaij denger begitoe lantas sama-sama Tjia 

Beng Wan berdoea sembajang soempa sama Toehan 
Allah abis sembajang adjak makan minoem sampe be- 
sok di toekarin badjoe baroe, dan ini Sioetjaij adjak 
pegi sama Hongtee boeat kasi taoe ini perkara, sampe 
sama Hongtee, Hongtee pangil Sioetjaij: kau anak 
sekola an kami tiada pertjaja bole potong itoe Siloeman, 
lantas Hongtee tanja sama Sioetjaij begimana ini per- 
kara (joba loe tjerita-in? 
. Lantas Sioeljaij tjerila in dari kepala sampe keboen - 
toet, haroela Hongtee perijaja, lantas mara sama Giauw 
- Kaij Vie soeroe Khocahoe tangkap Giauw Kaij Pie 
dateng mengadep di depan Hongtee, maka Hongtee 
tanja: loe bitjara djoesta dari Kiongtjoe Sioetjaij soeda 
teereen di gowa boeat toeloeng taro di krandj ang, loe 
Ijoemi tarik sadja abis loe hilang kata loe jang tne- 
loeng, sekarang ini Sioetjaij socda ada di sini apa loe 
Inaoce menjaoet ? 

Giauw Kaij Pie menjaoet : dari perkara saija sama- 
sama toeloeng, saija tarik nack sama Kiongtjoe abis 
saija toengoe sama Sioetjaij belon djoega naek saija 
kira tentoe dia mati di makan sama itoe Siloeman, 

kapan saija tiada toeloeng begimana Kiongtjoe ada 
di atas. | 
Hongtec kata: ija soeda begitoe, loe ketemoe sama 
Sioeljaij di djalan kenapa loe maoe potong bae-nja ada 
ini toekang kajoe Tjia Beng Wan soeda toeloeng, ka- 
pan liada tentoe itoe Sioetjaij mati loe potong sama 
dia lagi loe poenja soedara Pisuw, kenapa loe poenja 
hati begitoe djahat? Abis ini Hongtee tengok kere 
kanan sama dia peenja orang jang besar-besar, Hongtee 
kata: ini Giauw Kaij Pie begimana di kasi hoekoeman? 
Ambtenaar besar-besar kata: misti hoekoem potong 
tiada bole kasi tinggal, sebab dia begini djahat. 
Lantas Hongtee soeroe algodjo hawa kloewar pegi 
polong itoe Giauw Kaij Pie, Hongtee tanja sama Sioe- 
tjaij tempo Kiongtjoe naek di dalem krandjang ada 
kasi gelang sama loe apa masi ada itoe gelang? 
Sioeljaij menjaoet: ada, lantas dia kloewarin itoe 
gelang, kasi di tangan Hongtee, maka Hongtee liat itoe 
gelang betoel anaknja poenja, lantas Hongtee soeroe 
panggil iloe Kiongtjoe kloewar boeat ketemoe sama 
Sioetjaij, tiada lama Kiongtjoe kloewar mengadep sama 
Bapanja, Hongtee tanja: apa ini gelang loe poenja? 
Kiongtjoe kata betoel, Hongtee kata apa ini Sioetjaij 
jang toeloengin lve? Kiongtjoe Jiat itoe Sioetjaij betoel. 
Hongtee prenta tjari hari jang bae bole kasi kawin 
tiada lama Kiongtjoe kawin sama Sioetjaij dan Sioetjaij 
djadi Hoewa. 


Tjerita 
Bok Lian toeloeng Ma'hnja. 


Ini Bok Lian poenja Bapa, tempo masi idoep ada 
pake hati bae dengan Tjiatjaij 3 toeroenan lamanja, 
ini Bok Lian dia soeka Liamkeng nanti di blakang 
kali dia bole djadi Hoed, tiap-tiap hari dia pegi di 
bio Liamkeng djarang poelang, Goeroenja Wesio Tekto 
soeda maoe djadi Hoed itoe Bok Lian di blakang hari 
bole djadi Hoed, Wesio Tekto saijang sekali sama ini 
Bok Lian. 

Ma'hnja Bok Lian dapet sakit kepala (Tauhong), di 
obatin segala obat tiada bisa bae sampe 3 tahon dari 
Sakitnja, iloe satoe hari ma'hnja Bok Lian lagi doedoek 
di depan pintoe dengan boengkoes kepala, lantas dateng 
soedara lelakinja dari kebon, soedaranja liat Entjinja 
boengkoes kepala, abis dia tanja kata: Entji, kenapa 
loe boengkoes kepala? Ma'hnja Bok Lian menjaoet: 
goea soeda 5 tahon sakit kepala di obatin tiada bisa 
bae. 

Soedaranja kata: itoe sakit gampang sekali, goea 
poenja tetangga BI sakit kepala, dia makan andjing 
lantas bae. 


Ma'hnja Bok Lian menjaoet kata: apa loe gila soeroe 

goea makan andjing, sebab goea makan saijoer (Tjiatjaij) 

Soedaranja menjaoet kata: kaloe boeat obat masa 
kenapa. 

Ma'hnja Bok Lian kata: kaloe bole, bae tjobalah loe 
potong itoe andjing bikin kasi goea makan. 

Lantas soedaranja poelang keroemanja di kebon, po- 
tong itoe andjing bikin 4 bidji kwe kau-bapauw bawa 
dateng kasi sama Entjinja. | 

Ma'hnja Bok Lian kata: goea blon maoe makan itoe 
bapauw sebab goea masi kenjang loe taro doeloe di 
dalem lemari, abis soedaranja poelang di kebon. 

Lantas Toa Pe Kong dapoer (Tjauw Koen Kong) mara 
naek di langit kasi taoe sama Toehan Allah. Maka 
Toehan Allah koerang pertjaija, soeroe 2 Dewa toeroen 
di doenia pegi preksa di roema Ma'hnja Bok Lian apa 
betoel apa tiada. Itoe 2 Dewa lantas toeroen belaga 
djadi Tanghwako djalan di depan pintoenja Bok Lian, 
Ma'hnja Bok Lian ada lagi doedoek di depan pintoe, 
ini 2 Tanghwako tanja sama Ma'hnja Bok Lian, dia 
kata: Entji lagi tiada enak tjoba soeroe saija maen- 
maen Tanghwako boeat senang-senangin hati boekan 
bae. 

Ma'hnja Bok Lian kata: ija bae, tjobalah maen 
goea liat, lantas ini 2 Tanghwako maen-maen , sampe 
tengari ini Tanghwako kata: Entji, saija soeda lapar 
kepengen makan , Ma'hnja Bok Lian kata: goea tiada 
masak nasi, tjoema ada kwee bapauw sadja, dia lan- 
tas ambil itoe kwee di lemari kasi 2 bidji sama ini 


44 


Tanghwako, barang dia dapet ini kwee kaubapauw 
lantas ini Dewa bawa ini 2 kwee ketinggi langit kasi 
laoe sama Toehan Allah. 

Barang Toelhan Allah liat itoe betvel dan soeroc 
toelis soerat bawa di Imkan sama (iam Koen misti 
ambil Ma'hnja Bok Lian hoekoem, maka Giam Koen 
barang dapet itoe soerat soeroe 4 Setan boeat rante 
seret itoe Ma'hnja Bok Lian, itoe 4 Setan sampe di 
roema Bok Lian, maka Ma'hnja Bok Lian lagi doedoek 
lantas djato mati aloesnja di bawa dan di rante dengan 
seret bawa di acherat. 

Tjerita ini Wesio Tekto lagi doedoek hatinja ke- 
doetan dia itoengin taoe jang ma'hnja Bok Lian dapet 
sala maoe makan andjing, sekarang soeda di bawa 
aloesnja ka-acherat maoe di hoekoem, lantas panggil 
sama Bok Lian, Bok Lian dateng tanja kata: Soehoe 
pangil sama moerid maoe apa? S»ehoenja bilang: loe 
. poenja ma'h soeda di bawa ka-acherat maoe di hoe- 
koem , dari sebab dia maoe makan andjing. 

Bok Lian denger Soehoenja kata begitoe lantas dia 
djato dengan menangis. | 

Abis goeroenja kata: sekarang loe lekas pegi toe- 
loengin. 

Bok. Lian kata: begimana moerid bole pegi di acherat 
sebab tiada taoe djalanannja. 

G»eroenja bilang: nanti goea kasi loe bandera kocning 
bole oendjoek djalau ka-acherat. Lantas dia kasi itoe 
bandera koening. 

Bok Lian lantas sodja koewi lantas dia djalan pegi 
soesoel Ma'hnja djalan blon brapa djaoe, dia liat Ma'h- 
nja lagi di seret sama rante ada jang toelak-toelak 
dari blakang, lantas Bok Lian liat Ma'hmja di begitoe-in 
lantas dia kaokin panggil Ma'hnia, Ma'hnja denger ada 
orang kaokin dia lantas brenti liat anaknja lantas me- 
nangis. Bok Lian lantas soeroe boeka itoe rante, djalan 
sama-sama, sampe tenga djalan ketemoe kobakan 
aernja boetek ada tjetek tiada besar di prantiin orang 
mati kaloe sampe di sitoe tentve a0es kepengen makan 
aer. | 

Ma'hnja Bok Lian barang liat itoe kobakan ada aernja 
dia bilang anaknja maoe makan aer, Bok Lian kata: 
bole Mah makan aer itoe kobakan, lantas Ma'hnja pegi 
minoem itoe aer, abis dia minoem itoe aer. lantas di 
berakin itoe kobakan djadi ada tainja di dalem ko- 
bakan. | 

Bok Lian liat itoe kobakan Ma'h:ja berakin lantas 
dia kata-in sama Ma'hnja: kenapa Ma'hnya berakin itoe 
kobakan? | 

Ma'hnja kata: djangan orang laen makan ini aer. 
Bok Lian kata: sampe begini roepa Ma'h poenja hati 
begitoe hoesoek patoet djoega djadi begini dari sebab 
Mah poenja hati koerang lae. Maka lantas Bok Lian 
'mengadep di kobakan batja-batja, 'itoe tai ilang dan 
aernja ada koening sedikit sampe sekarang tiada hole 
ilang koeningnja, lantas djalan sampe di kota ada segala 
setan-setan maoe goda sama Ma'hnja Bok Lian, maka 

Bok Lian lantas boeka banderanja itoe Setan lantas 
pegi kloewar, Toa Pe Kong bawa toengket boeka-in 
pintoe kota kasi dia djalan sampe di kota besar, disitoe 
banjak orang mendjoewalan begimana pasar dan kotanja 

tinggi sekali pintoe kotanja kepala matjan banjak jang 
| djaga lantas di panggil soeroe boeka pintoenja, itoe 
segala oppas-oppas dekatin maoe minta oewang dengan 
paksa, lantas Bok Lian mara kata: loe misti liat goea 
poenja bandera koening loe brani minta oewang dengan 
perkosa? itoe oppas-oppas barang liat itoe bandera koe- 
ning, semoeanja djadi takoet troes pegi. 

Bok Lian panggil itoe pintoe lantas di boeka-in djalan 
sampe kadalem kota lebar sekali banjak orang di 
hoekoem liat itoe Kantoor tinggi sekali bertingkat- 
tingkat, lantas naek di atas liat jang doedoek di tenga 
moeka itam dengan bengis sekali kere kanan ada 
djoeroetoelis, lantas Ma'hnja Bok Lian koewi di depan 
medja. 

Giam Koen tanja: loe orang Tjiatjaij soeda begitoe 
lama kenapa loe brani makan andjing? 

Ma'hnja Bok Lian menjaoet: sebab saija kepalasakit 
Tauhong tiada bole tahan, ada orang adjarin makan 
andjing begitoe djoega saija dengar brangkali boleh 
bae djadi saija soeroe potong itoe andjing, seblonnja 
saija makan lantas di tangkap bawa kemari minta 
Giam Koen poenja toelvengan soepaija djangan sampe 
di hoekoem. : | 

Giam Koen kata: biar loe blon makan itoe bapauw 

djoega sala, djadi sekarang goea liat loe poenja anak 
kapan tiada loe poenja anak tentoe loe dapet hoekoem- 
man brat. Maka Giam Koen tengok sama Bok Lian 
kata: sekarang Bok Lian poenja maoe begimana? 

Bok Lian menjaoet: saija minta Giam Koen toeloeng 
Ma'h saija biar pegi lahir di tempat orang kaija. 

Maka Giam Koen bilang: bae, lantas soeroe djoe- 
roetoelis soerat boeat kasi sama Beng Po Nio-niv, ini 
Beng Po Nio-nio tempo di Hn Tiauw dia masi prawan 
tiada maoe kawin, sampe toea oemoer 99 tahon dia 
dari moeda pake hati bae djadi soeda toea dia masoek 
di oetan Liamkeng sadja, di blakang hari tiada taoe 
dia kemana, lantas dia pegang boekoe platoeran orang 
mati, Ma'hnja Bok Lian lantas dia kasi lahir sama 
orang kaija. 

Bok Lian liat Ma'hnja soeda pegi sama Beng Po 
Nio-nio dia lantas kata sama Giam Koen: bilang banjak 
banjak trima kasi dari Giam Koen poenja toeloengan. 
Lantas Bok Lian poelang bilang sama goeroenja di 
blakang hari ini Bok Lian djadi Hoed. 


Tjerita 
Setan kawin sama orang. 


Ada 1 Wan-gwee nama Wan Sin Ang, bli 1 roe- 
ma gedong, itoe gedong ada kebonnja bekas Khoahoe 
poenja gedong, sebab ini Khcahoe ada oclang s ma 
Hongtee djadi dia mati Hongtee ambil itee gedong 
djoewal sama ini Wan gwee, abis blih itoe gedong 
lantas Wan-gwee poenja orang bersi-in sebab Wan- 
gwee maoe tingalin, itoe 1 hari bae lantss Wan-gwee 
sama anak bininja semoeanja pegi pinda di itoe ce- 
dong, abis Wan-gwee tingalin itoe gedong tiada hae 
baenja kaloe tiada anaknja sakit kaloe tiada bininja 
sakit, bergantian sadja tiada bole slamat sedari lingalin 
itoe gedong., maka Wan-gwee ada poenja satoe hoe- 
dak mati, Wan-gswee bitjara sama bininja : kita ting- 
galin ini gedong tiada bae-baenja lebi bae kita pinda 
lagi di roema jang lama. 

Bininja kata: bae. Lantas Wan Sin Ang pinda la- 
gi roema jang lama, itoe gelong tjoema taro 1 hoe- 
dak toewa sadja boeat djaga, djadi itoe gedong kosong. 

Ada 5 hari poenja lama dateng Phoa Sioetjaij tanya 
sama Wan-gwee dia kata: kenapa Wan-gwee pinda 
lagi kemari? 

Wan-gwee kata: itoe gedong tiada bae, sedari goea 

pinda begantian sadja sakit, dari itoe goea piuda lagi 
di sini. Abis Phoa Sioetjaij kata: kaloe Wan-gwee 
soeka saija noempang tingalin itoe gedong, sebab sa- 
ija maoe Taktje (schola) tempat jang sepi. 

Wan-gwee kata: Sioetjaij djangan tingalin itoe ge- 
“dong banjak Setan dengan angker. 

Phoa Sioetjaij maoe djoega pegi tinggalin lantas 
Sioetjaij tjari hari jang bae boeat pegi pinda bersi-in, 
sampe sore baroe Sioetjaij sendiri bawa boekoenja 
1 dongdongan taro di medja, Sioetjaij balik lagi ambil 
tiker bantal dengan prabot-prabotnja semoea, srenta 
sampe di gedong taro itoe barang, Phoa Sioetjaij liat 
itoe boekoe-boekoe soeda tiada di medja Sioetjaij pikir 
tiada orang masoek begimana bole ilang itoe boekoe, 
lantas Sioetjaij pasang api di plita soeloe-in di dalem 
kamar dapet liat itoe boekoe ada di batoe, lantas 
poengoet itoe boekoe taro di medja, soeda gelap abis 
makan Sioetjaij doedoek batja itoe boekoe ada kira 
djam poekoel 1 malem, kloewar 9 prampoean bagoes 
sekali dengan berpake netjis berdiri di pintoe kamar. 

Ini Sioetjaiy barang liat ada 2 prampoean berdiri 
di pintoe kamar hatinya berkesiap dia pikir ada setan . 
kaloe goea lari tentoe Wan-gwee tertawain, sebab goea 
soeda bitjara dengan twakang djadi maloe, goea disini 
liat begini berasa takoet apa bole boeat masa setan 
bole kerdja orang mati, Sioetjaij poera-poera tiada liat 
dia batja djoega itoe boekoe, ini 2 prampoean lantas 
dekatin berdiri di blakang Sioetjaij maka Sioetjaij 

batja itoe soerat iui prampoean balik itoe soetat, 
Sioetjaij batja lagi itoe prampoean balik lagi sampe 
4 ot 5 kali begitoe djadi di goda sama Sioetjajj. 

Sioetjaij liat dia goda-in sadja lantas bediri mara 
dengan tepok tangan koewat-koewat di medja, Sioe- 
tjaij berkata: loe setan dari mana dateng disini gangoe 
goea dan setan tiada bole tjampoer sama orang idoep 
tiada bole gangoe orang, loe-loe poenja tempat dan 
goea-goea poenja tempat kenapa loe dateng disini 
boecat goda sama goea tjoba bilang kasi goea taoe! 

Lantas ini doea setan kata: saija nama Ong Loan 
Nio oemoer 28 taon belon kawin, mal bapa soeda 
mati, djadi saija menoempang sama saija poenja Bouw- 
koe, ahis saija poenja Bouwkoe maoe djoewal sama 
saija kasi orang keniaja boeat bini moeda, saija dengar 
bini toeanja terlaloe djahat lantas saija gantoeng diri 
saija sampe mati aloes saija djalan sampe disini saija 
lantas tingalin dalem ini gedong. 

Sioetjaij tanja jang moeda: loe begimana? 

Itoe setan menjaoet: saija nama Oeij Tjeng Nio 
oemoer 15 taon ma'h saija soeda mati ada ma'h kwalon, 
bapa saija pegi belajar soeda lama tiada poelang saija 
poenja .mah kwalon maoe djoewal sama saija sama 
orang pelajaran, saija takoet lantas saija gantoeng diri 
sampe mati, aloes saija djalan-djalan sampe disini ke- 
temoe sama Intji: adjak saija sama-sama tingal disini. 

Sioetjaij dengar dia berdoea tjerita begitoe djadi 
tiada takoet bebalik kasian, Sioetjaij kata: kaloe begitoe 

sekarang loe berdoea disini sadja rawatin goea povnja 
makan nanti goea adjar loe soerat. Maka Ong Loan Nio 
djadi toekang masak boeboer ini Oeij Tjeng Nio djadi 
toekang masak saijoer, kaloe sijang Sioetjaij boeat 
malem, kaloe malem dia hoeat sijang Taktje. 

Ada 3 boelan poenja lama itoe 1 hari lohor Sioetjaij 
djalan-djalan di blakang roemanja dia ketemoe dia 
poenja sobat bae, sobatnja tanja brapa hari saija tiada 
taoe liat sobat pegi dimana? Sioetjaij kata: saija Taktje 
tiada taoe kloewar. Abis sobatnja kata: tiada lama 
kita pegi Ko, apa sobat taoe atawa tiada? Sioetjaij 
kata: dimana saija bole taoe sebab tiada taoe kloewar 
pintoe. 

Lantas Sioetjaij poelang bilang sama ini 2 prampoean 
jang tiada lama goea maoe pegi Ko, loe berdoea dja- 
ngan kemana-mana di dalem sadja, ini 2 prampoean 
dengar Sioetjaij maoe pegi Ko dia berdoea lantas 
menangis, Sioetjaij kata: loe diangan menangis kaloe 
goea disini tiada toeasnja, lebi bae goea pegi Ko kaloe 
dapet boekan bae, itoe malem Sioetjaij pegangin Ong 
Loan Nio poenja tangan adjar menoelis soerat dengan 
pangkoe sama dia dan Oeij Tjeng Nio dapet liat Entji- 
nja di pangkoe dianja mengiri, Sioetjaij liat dia mara 
taoe dia mengiri Sioetjaij panggil sama Oeij Tjeng Nio 
lantas pangkoe adjar menoelis soerat Oeij Tjeng Nio 
djadi soeka hati dengen tertawa, soeda sampe temponja 
Sioetjaij maoe pegi Ko ini 2 prampoean lantas betoelin 
boekoenja. 

— Lantas Sioetjaij djalan 2 hari sampe sama Khoahoe, 
dan Khoahoe liat ini Sioetjaij poenja soerat lantas 
mara inget perkara jang doeloe hari bapanja sama 
bapa Khoahoe ada berbantahan, tiada preksa lagi lantas 
di toetoep ini Sioetjaij, maka Sioetjaij tiada taoe per- 
kara apa. 

Ada sampe & hari itoe 2 prampoean dapet taoe 
jang Sioetjaij di toetoep, Ong Loan Nio bitjara sama 
Oerj Tjeng Nio: sekarang Sioetjaij di toetoep apa per- 
karanja nanti goea tengokin, loe di roema sadja. 

Lantas Ong Loan Nio bawa nasi maoe kasi Sioetjaij 
makan, barang sampe di dalem Boewi Ong Loan Nio 
kata: Baba perkara apa bole sampe di Boewi? Sioetjaij 
kata: goea djoega tiada taoe apa perkara lantas di 
toetoep sadja tiada bole kata apa. Ong Loan Nio 
kata: nanti saija poelang doeloe bitjara sama Oeij Tjeng 
Nio begimana bole toeloeng sama Baba. Lantas Ong 
Loan Nio djalan di depan Bio Seng Hong IJa maka 
Seng Hong IJa poenja oppas liat ini setan Ong Loan 
Nio begini bagoes dia maoe boeat bini, Ong Loan Nio 
tiada maoe lantas ini oppasnja Seng Hong IJa tangkep 
toetoep. 

Ada 3 hari ini Ocij Tjeng Nio toenggoe-toenggoe 
Entjinja blon djoega poelang, lantas dia soesoel sampe 
di Boewi ketemoe sama Sioetjaij dia kata: apa Entji 
Loan Nio tiada dateng disini? 

Sioetjaij kata: dia dateng tetapi soeda 3 hari dia 
poelang apa dia tiada poelang kesana ? 

Oeij Tjeng Nio kata: tiada, saija rasa di tangkep 
sama Seng Hong IJa poenja oppas sebab Entji djalan 
di depan Bio, nanti saija toeloeng sama Baba, lantas 
Sioetjaij toelis soerat boeat kelak sama Khoahoe jang 
besaran lantas Sioetjaij toelis dia. poenja perkara, jang 
tiada patoet. | 

Oeij Tjeng Nio ambil itoe soerat bawa pegi sama 
Khoahoe jang besar, itoe soerat lantas taro di medja, 
Khoahoe barang tengok ini soerat tiada orangnja lantas 
'Khoahoe hoewang kabawa, sebentar lagi itoe soerat 
ada di atas medja, Khoahoe pikir djadi heran! kaloe 
kegini tentoe betoel ini perkara, lantas Khoahoe toelis 
soerat boeat minta itoe Sioetjaij maoe di preksa. 

'Khoahoe ketjil barang dapet soerat brasa takoet 
lantas itoe Sioetjaij di lepas soeroe oppas anterin pegi 
sama Khoahoe besar soeratnja bilang kesalahan nama 
Sioetjaij, sampe sama Khoahoe besar di preksa tiada 
trang lantas Sioetjaij poelang djalan di depan Bio 
Seng Hong Ija dia taoe Ong Loan Nio ada di toetoep 
di bio, Sioetjaij lantas ,masoek di bio, serta berkata 
di depan Toa Pekong Seng Hong IJa dengen tepok 
medja katanja: goea poenja orang prampoean Ong 
Loan Nio kenapa di toetoep disini misti lepas, kapan 
tiada ini bio goea bikin roesak. 

Abis kata Sioetjaij djalan poelang sampe di gedong 
kelemoe Oeij Tjeng Nio Sioetjaij kata: baenja loe toe- 
loeng sama goea kaloe tiada tentoe itoe Khoahoe bi- 
kin goea tjilaka. Oeij Tjeng Nio tanja apa Sioetjaij 


54 


tiada mampir di bionja Seng Hong IJa boeat toeloeng 
sama Entjie Loan Nio? Sioetjaij kata: soeda. Tiada 
lama Ong Loan Nio poelang ketemoe bertiga dengan 
soeka hati. | | 

Tjerita Wesio Tekto djalan-djalan di klakang gedong 
kelemoe sama Sioetjaij, lantas Wesio Tekto liat Sioe- 
tjaij poenja moeka lantas goijang kepala, Sioetjaij tanja 
sama Wesio: Goeroe liat moerid kenapa boleh gojang 
kepala? Wesio Tekto kata: goea liat Sioetjaij poenja 
moeka ada ketjampoeran hawa setan, kaloe orang ke- 
tjampoeran setan tentoe lekas mati. 

Sioetjaij barang dengar begitoc lantas koewi kata : 
moerid minta lah Goeroe toeloeng. 

Abis Wesio Tekto tengok lagi moekanja Sioetjaty 
kanan kere abis Wesio Tekto bilang-bilangin taoe ini 
Sioetjaij ada In-jan (djodo) sama itoe 2 setan, Wesio 
Tekto kata: tetapi setan begimana bole di boeat bini 
sebab orang aloes badannja kosong, nanti goea tjariin 
dia ba dan, lagi 5 hari ada anak Wan-gwee mati, tentoe 
diadjalan pikoel petinja liwat disini, misti Sioetjaij soe- 
roe masoek di dalem itoe peti, boeat pindjem itoe badan 
lantas idoep, tetapi itoe melaenken dia berdoea poenja 
oentloeng siapa jang masoek doeloean dia poenja oen- 
toeng, abis kata itoe Wesio Tekto djalan poelang,. 

Ini Sioetjaij bilang sama ini 2 setan dan pesen be- 
gimana Wesio Tekto poenja tjerita. | 

Ong Loan Nio ada toea-an djadi hati-hati maoe 

djaga itoe peti mati kaloe liwat disini, Oeij Tjeng Nio 
dia masi anak-anak ada koerang pikiran tiada begitoe 
hati-hati, sampe 5 hari betoel ada orang pikoel peti 
mati rame-rame dengan ada orang menangis liwat di 
depan pintoe, Ong Loan Nio memang djaga sadja dia 
barang denger ada orang menangis, dia lantas lari 
kloewar masoek di dalem itoe peti mati, ini Oeij Tjeng 
Nio soeda keblakangan dia lantas masoek di kamar 
dengen menangis, ini jang pikoel peti gelagapan liat 
kaija ada orang prampoean masoek di dalem peti tapi 
tiada njata, djadi itoe peti tergoijang-goijang jang 
pikoel peti lantas brenti taro itoe peti di tana dengen 
roesoe berkata: idoep kombali. Lantas di tjongkel itoe 
peti mati barang terboeka ini Ong Loan Nio lompat 
lari masoek kedalem gedongnja. | 

Ini toekang peti rame-rame kememekan dia orang 
lantas djalan poelang bilang sama Wan-gwee begitoe, 
bini Wan-gwee girang sekali bawa-in tjelana badjoenja 
sama pakean mas-inten, dateng di gedong Sioetjaij liat 
Ong Loan Nio poenja roepa ada lebi bagoes, Sioetjaij 
girang sekali, tiada lama Wan-gwee poenja bini sampe 
dia masoek di dalem dia liat betoel anaknja lantas dia 
pelokin Ong Loan Nie, maka Ong Loan Nio tiada 
maoe kasi di pelok, abis bini Wan-gwee kata: kenapa 
loe tiada maoe kasi goea pelok apa boekan anak goea 
. gama loe? 

Ong Loan Nio kata: boekan Entjim poenja anak 
sama saija, dia berdoea lagi roesoe, dateng Sioetjaij 

kata: djangan roesoe doeloe nanti saija kasi taoe lantas 
Sioetjaij tjerita-in dari kepala sampe di boentoet, baroe 
bini Wan-gwee pertjaija perdjalanan begitoe, abis bini 
Wan-gwee berpikir di hatinja begitoe sebab badaunja 
goea poenja anak, aloesnja dia poenja sekarang goea 
akoe-in boeat anak ini pake-an semoeanja loe boleh 
ambil, Ong Loan Nio lantas koewi akoe-in boewat 
ma'h. | 

Bini Wan-gwee lantas poelang bilang Wan-gwee 
hegitoe. | | 

Oeij Tjeng Nio di dalem kamar hari-hari menangis 
sadja, Ong Loan Nio tiada sampe hati liat kasijan dia 
minta sama Sioetjaij toeloeng pegi lagi sama Wesio 
Tekto boeat toeloeng Oeij Tjeng Nio kasi idoep. 

Sioetjaij lantas pegi ketemoe sama Wesio Tekto di 
hio, Sioetjaij lantas koewi dengen menangis kata: 
'moerid minta lah Goeroe poenja toeloengan lagi, sebab 
terlaloe kasijan itoe Oeij Tjeng Nio hari-hari menangis 
sadja moerid tiada sampe hati liat dia menangis. 

Wesio Tekto kata: begimana goea bole toeloeng 
lagi sebab itoe kebetoelan ada Wan-gwee poenja anak 
“prampoean mati, kaloe tiada dimana goea bole toeloeng. 

Sioetjaij kata: sebole-bole moerid minta toeloeng 
djoega, kaloe Goeroe tiada maoe toeloeng moerid tiada 
maoe bangoen disini! 

Wesio Tekto kata: nanti goea itoeng-itoengin kaloe 
ada djodo tentoe bole dapet. Lantas Wesio Tekto 
doedoek bersila dengen meram matanja, tangannja dia 

itoeng-itoengin sama djaridjinja, tiada lama dia boeka 
mata kata: ada, sekarang Sioetjaij poelang doeloe sapoe 
kau poenja kamar kerdja bersi, goea maoe doedoek 
di dalem itoe kamar sampe 7 hari, loe djangan boeka 
itoe pintoe kamar kaloe blon 7 hari. Soeda abis di 
pesen Sioetjaij djalan poelang, lantas bilang Ong Loan 
'Nio. jang Wesio Tekto pesen soeroe bersi-in itoe ka- 
mar dia maoe dateng tidoer di dalem kamar sampe 
7 hari, maoe tjari badannja Oeij Tjeng Nio, lantas di 
bersi-in itoe kamar, dateng Wesio Tekto bilang kaloe 
blon 7 hari loe djangan boeka itoe pintoe kamar. 
Komedian Wesio Tekto masoek di dalem itoe kamar 
dan dia toetoep itoe pintoe, Wesio Tekto kata: seka- 
rang loe poenja redjeki betoel ada anak prawannja 
Khoahoe soeda mati. oemoer 17 tahon djoega bagoes, 
lantas Wesio Tekto kloewarin dia poenja kebisahan 
dia batja, di depan bong (koeboeran) sebentar itoe 
— bangke di dalem koeboeran kloewar ikoet sama Wesio 
Tekto djalan di blakangnja Wesio Tekto, tetapi tiada 
Jang liat sampe di itoe kamar di adjak masoek di 
dalem soeda di tapa-in, sampe 7 hari Sioetjaij itoeng 
soeda ada 7 hari lantas di boeka itoe pintoe kamar 
liat ada Wesio Tekto lagi doedoek dengen 1 anak 
prawan bagoes, tetapi itoe anak prawan tiada bisa me- 
ngomong sebab seperti koeroengan, ada doedoek di 
blakang Wesio Tekto, dan Wesio Tekto liat itoe pintoe 
kamar terboeka lantas panggil sama Sioetjaij serta 

berkata: lekas adjak Oeij Tjeng Nio kemari kasi dia 
masoek aloesnja di ini badan. 

Lantas Sioetjaij panggil Oeij Tjeng Nio adjak masoek 
di itoe kamar, berdiri di depan Wesio Tekto dan 
Wesio Tekto batja-batja lantas toelak aloesnja kasi 
masoek di itoe badan, tiada lama Oeij Tjeng Nio men- 
doesin lantas bangoen koewi di depan Wesio Tekto 


bilang: banjak-banjak trima kasi jang Goeroe soeda 
toeloeng. 


Djadi dia bertiga koewi di depan Wesio Tekto dan 
Wesio Tekto bangoen lantas djalan poelang, djadi dia 
bertiga kawin dengen segala soeka hati laki dan bini. 

Tjerita ini Kongtjoe anak Khoahoe djadi soedaranja 
jang .Oeij Tjeng Nio pake itoe badan, ini Kongtjoe 
djalan-djalan di itoe gedong memang soeda denger 
Phoa Sioetjaij poenja nama kesohor kabetoelan dia 
djalan disitoe kepengen ketemoe boeat sobat, lantas dia 
masoek Phoa Sioetjaij adjak kedalem doedoek, dia tiada 
piara boedjang boeat bawa teh soeroe Oeij Tjeng Nio 
bawa teh, Oeij Tjeng Nio kloewar bawa the ini Kong- 
Ujoe liat dia berpikir kaloe ini jang bawa the soedara 
goea tetapi soedara goea soeda mali, moekanja sama 
sekali, lantas Kongtjoe tanja sama Sioetjaij jang bawa 
the Sioetjaij poenja apa? | 

Sioetjaij menjaoet: saija poenja bini kenapa Kongtjoe 
bole tanja? 

Maka ini Kongtjoe berkata: saija liat dia poenja 

moeka sama sekali seperti saija poenja soedara, brapa 
lama sobat soeda kawin sama dianja? 

Sioetjaij kata: soeda 7 hari. 

Kongtjoe berpikir brangkali goea poenja soedara 
idoep kombali tiada bole taoe, tetapi di dalem hatinja 
tiada brani kata, lantas Kongtjoe djalan poelang bilang 
ma'hnja, ma'hnja denger begitoe koerang pertjaija ke- 
pengen liat sendiri, sampe besok ma'hnja doedoek djoli 
lantas dateng di itoe gedong, barang dia liat betoel 
anaknja dia lantas pelokin dengen menangis, Oeij Tjeng 
Nio liat di pelok dia kata: Entjim kenapa pelok saija? 

Bini Khoahoe menjaoet: goea poenja anak sama loe 
kenapa loe kata begitoe? 

Oeij Tjeng Nio kata: boekannja Entjim poenja anak! 

Djadi dia berdoea roesoe lantas dateng Phoa Sioetjaij 
kata: Entjim djangan roesoe doeloe, nanti saija kasi 
taoe asal moelanja. Baroe dia orang diam, Sioetjaij 
tjerita dari oedjoeng sampe keboentoet baroe bininja 
Khoahoe pertjaija lantas berkata: begitoe sama djoega 
sekarang goea boeat anak. 
— Djoega Sioetjaij kata: trima kasi kaloe Entjim soedi, 
lantas Sioetjaij sama Oeij Tjeng Nio koewi mengakoe 
martoea 1 mengakoe ma'h soeka hati, lantas ma'hnja 
poelang bilang lakinja, Khoahoe djoega soeka hati di 
preksa itoe koeboerannja soeda kosong lantas Khoahoe 
panggil adjak pinda tinggal sama-sama, itoe roema 
gedong di baijar sama Wan-gwee Wan Sin Ang. 

Di blakang hari martoeanja bilang, Hongtee boeat 

kasi, mantoenja djadi Khoahoe, Hongtee trima lantas 
panggil sama Phoa Sioetjaij mengadep di depau Hong- 
tee Jiat ini Sioetjaij moekanja bagoes dengen paham 
soerat djadi Hongtee soeka kasi pangkat Lee Pou Siang 
Sie kedoedoekan besar djadi senang. 

Sampe 1 tahon itoe 2 bini branak 2 lelaki, Sioetjaij 

ingat sama Wesio Tekto poenja bae, dia lantas adjak 
2 bininja sama anaknja pegi tjari di bionja Wesio 
Tekto dengen bawa oewang 1000 pasmat maoe kasi, 
dengen rame-rame trompet Tjipsoe bandera, memang 
adatnja orang besar kaloe maoe djalan misti begitoe 
dengen djoli bagoes-hagoes srenta sampe di bio, se- 
moeanja Wesio kloewar samboet Sioetjaij liat itoe 
Wesio Tekto tiada, tanja sama Wesio: laen kemana 
Goeroe. 
— Wesio laen menjaoet: soeda 6 boelan djadi Hoed 
sekarang tjoema ada Gambarnja sadja, lantas rame-rame 
pasang lilin dengen hio sodja, soeda abis sodja Sioe- 
tjaij kata sama Wesio: ini oewang 1000 pasmat toe- 
loeng panggilin toekang kaijoe dan toekang batoe boeat 
betoelin ini bio, jang mana roesak kaloe tiada sampe 
bole bilang nanti di kasi lagi, Wesio trima itoe oewang 
1000 pasmat, lantas Sioetjaij rame-rame poelang. 


Werita 
Orang kawin sama orang oetan.. 


Ini orang oetan dia bertapa di goenoeng Pak Gok 
San soeda ada 800 tahon, lagi 200 tahon bole djadi 
Dewa, tetapi tiada ganggoe orang dia ada poenja 1 
anak lelaki. 

Tjerita ada 1 orang miskin nama Lie Koen djadi 
koeli ikoet praoe blaijar bocat bantoe kerdja di praoe 
soeda blaijar, maoe pegi di Hoen Lam bawa dagangan, 
sampe setenga djalan dapet angin besar sekali, ini 
Lie Koen dix maoe betoelin tali laijarnja djalan di 
pinggir praoe dengen gelap lantas kepoekoel ombak 
hingga dia djato di laoet lantas anjoet kepoekoel ombak 
djato kepinggir goenoeng, soeda sijang lantas dia naek 
doedoek di kaki goenoeng ketjapean badjoenja basa 
dia brenti dari sebab kedinginan. 

Maka Orang oetan ada di lobang goenoeng lagi 
doedoek dia poenja hati kekedoetan abis dia itoeng- 
itoengin dapet taoe jang dia ada poenja djodo sama 
itoe Lie Koen, lantas dia panggil anaknja bilang: loe 
pegi di bawa goenoeng ada satoe orang lagi kesoesain 
dari sebab djato di laoet, loe bawa dateng kemari 
sebab goea poenja djodo! sampe 5 tahon misti kawin 
sama dianja. 

Anaknja menjaoet. lebi bae kita makan sadja sama 
dia. | 

Ma'hnja lantas sentak kata: apa loe gila maoe makan 
orang sebab goea bertapa begini lama misti pake hati 
jang bae, di blakang hari Pa Dewa, lekas loe 
adjak dateng itoe orang. 

Lantas anaknja dateng di atas goenoeng liat kere 
kanan dapet liat ada 1 orang lagi djongkok, lantas dia 
panggil siapa itoe jang brenti? 

Lie Koen denger ada soeara orang panggil dia te- 
'ngok ke-atas liat ada monjet ketjil bisa mengomong, 
lantas Lie Koen sahoetin: loe mzoe apa panggil sama 
goea? 

Itoe monjet kata: goea maoe toeloeng sama loe ini 
tali goca lempar loe pegang biar kentjeng-kentjeng 
djangan terlepas nanti djato mati. 

Lie Koen pikir ini monjet begitoe bae apa bole 
boeat lantas pegang itoe tali kentjeng-kentjeng , sam- 
pe di atas monjet ketjil kata: goea poenja Ma'h soe- 
roe adjak loe dateng ketemoe sama Ma'h goea. Lan- 
tas Lie Koen ikoet sampe di lobang besar sekali ada 
medja batoe bale batoe Lie Koen poenja hati ada se- 
nangan sedikit. 

Orang oetan kata: loe misti tingal di sini nanti 
ada praoe dateng loe bole poelang. 

Lie Koen kata: trima kasi, lantas dia tingal didalem 
lobang sampe malem Orang oetan adjak kawin, Lie 
Koen apa bole boeat toeroet, hari hari Orang oetan 

tjari-in makanan babi oetan atawa mandjangan apa 
sadja dapet dia bawa poelang maen bakar sadja tiada di 
masak lagi, kaloe tiada anaknja tjari-in makanan ada 
3 taon poenja lama. 

Itoe 1 pagi Lie Koen dengar ada soeara gloedoek 
besar sekali Lie Koen tanja sama Orang oetan: kenapa 
saban pagi ada soeara gloedoek tiada oedjannja? 

Orang oetan kata: loe tiada taoe itoe di sebrang 
goenoeng ada Oeler bertapa soeda 300 tahon belon 
bole djadi orang, kaloe lagi 200 tahon kaloe hatinja 
bae bole djadi beroepa orang, kaloe pagi maka soe- 
waranja kaija gloedoek dia toeroen kalaoet maoe ma- 
kan aer, itoe batoe goenoeng jang besar mengandang 
dia sampok-sampokin djadi itoe batoe djato soewara- 
nja kaija gloedoek. 

Lie Koen kata: apa dia tiada gangoe sama kita di 
sini? | 

Orang oetan kata: dia tiada brani, dia-dia poenja 
tempat kita-kita poenja tempat masa dia brani gangoe. 

Lie Koen kata: tjoba goea liat begimana besarnja. 

Orang oetan kata: kaloe loe maoe liat loe intip 
sadja djangan kasi dia dapet liat koerang bae. 

Soeda besok pagi Lie Koen intip betoel itoe Ocler 
toeroen dari atas besarnja seperti tahang, matanja 
seperti prioek dengan menjala, kaloe ada batoe besar 
mengandang dia sampok itoe batoe teplanting djaoe 
'djadi soewaranja seperti gloedoek, abis dia makan 
aer dia naek ka-atas lagi, Lie Koen pikir ini Oeler 

begini besar tentoe ada muestikanja, lantas Lie Koen. 
tjari bamboe banjak-banjak bikin tadjam oedjoengnja, 
tetapi dia tiada kasi taoe sama Orang .oetan, abis dia 
bikin itoe bamboe Lie Koen kesebrang liat dimana 
tempat dia djalan di sitoe dia tantjip tantjipin, itoe 
bamboe di pasang tadjamnja djoedjoe ka-atas, sampe 
pagi betoel itoe Oeler toeroen dari atas goenoeng lan- 
tas ketantjip badannja sama itoe bamboe peroetnja 
keloewar lantas mati, Lie Koen intip itoe Oeler soe- 
da tiada bisa bekoetik Lie Koen taoe teutoe mati itoe 
Oeler, dia pegi liat soeda mati lantas dia belek pe- 
roetnja ambil itoe moestikanja besarnja seperti boewa 
melaka lantas dia bawa poelang kasi Orang oetan liat. 

Orang oetan goijang kepala lantas kata: manoesia 
banjak akal, sekarang loe misti belek loe poenja proet 
kaki, itoe moestika loe masoekin di proet kaki abis 
loe djait, kapan tiada tentoe itoe moestika mati, sebab 
tiada kena dara. 

Lantas Lie Koen belek kakinja masoekin itoe moes- 
tika, abis di djait ada kira 15 hari Lie Koen liat 
djaoe-djaoe ada praoe blaijar kemari-in, Lie Koen bilang ' 
sama Orang oetan: goea liat ada praoe belaijar kemari. 

Orang octan kata: loe gantoeng badjoe loe di gala 
biar tinggi-tinggi, itoe orang liat ada badjoe, tentoe 
dia dateng mampir toeloeng sama loe, sebab goea 
poenja djodo soeda sampe 3 tahon misti berpisa. 

Lie Koeu denger Orang oetan kata: begitoe lantas 
kloewar aer matanja bilang: banjak trima kasi jang 

loe soeda toeloengin sama goea sampe kapan bole ke- 
temoe lagi? | 

Orang oetan kata: goea djoega tiada lama maoe 
djadi Dewa, loe djoega di blakang hari bole dapet se- 
nang, loe djangan kesel. 

Tiada lama itoe praoe dari djaoe liat ada badjoe 
orang lantas dia kepingirin praoenja, liat ada orang 
lagi menangis di pingir: laoet lantas Lie Koen naek 
di praoe lantas belaijar poelang kenegrinja, orang 
orang jang di praoe tanja sama Lie Koen: kenapa loe 
ada di sitoe sebab tiada orang? dan ini Lie Koen tje- 
rita-in jang dia dapet tjilaka dari kepala sampe di 
boentoet, tetapi dia dapet moestika dia tiada maoe 
bilang takoet orang kaniaija sama dianja maoe am- 
bil dia poenja moestika, belaijar 1 boelan baroe sam- 
— pe di Tian Tjin Lie Koen naek pegi sama Khoahoe, 
minta Khoahoe toeloeng anterin boeat ketemoe sama 
Hongtee maoe Tjinkong Potjoe. 

Khoahoe kata: mana itoe Tjoe tjoba goea liat? 

“Lie Koen kata: tiada bole kloewarin sebab ada di 
djait saija poenja kaki kapan sekarang di kloewarin 
takoet itoe Tjoe mati. 

Lantas Khoahoe adjak ketemoe sama Hongtee bi- 
lang begitoe. Hongtee soeroe dateng di Kantoor Hong- 
tee segala Khoahoe besar-besar ada, lantas Lie Koen 
belek kakinja tetapi tiada kloewar dara tiada sakit 
sebab ada itoe Tjoe jang bae. 

Hongtee liat mengkilap besarnja seperti boewa me- 

laka bagoes sekali, Hongtee tanja di mana loe bole 
dapet? | 

Lie Koen tjerita-in dari kepala sampe di boentoet. 

Abis Hongtee tanja sama Khoahoe jang besar kata: 
ini Tjoe begimana pakenja? 

Khoahoe bilang: ini Tjoe djarang ada, kaloe malem 
gelap itoe Tjoe taro di medja atawa gantoeng djadi 
terang sekali begimana ada api. 

Hongtee dengar begitoe soeka hati, abis Hongtee 
tanja sama Lie Koen: apa loe maoe pang aa atawa 
- cewang? 

Lie Koen kata: begimana Banswee poenja kesian. 

Hongtee tanja sama Khoahoe besar: begimana loe 
poenja ingatan? 

Khoahoe besar kata: ada 1 pangkat Tjong Peng 
bole kasi dia itoe- pangkat, sebab dia tiada begitoe 
'tace soerat tiada bole djadi Boenkhoa. 

Lantas Hongtee kasi pangkat Tjong Peng, djadi 
senang lantas kawin rame-rame, segala Khoahoe me- 
nganter, dengen rame-rame pesta. 


' Merita | 
Siloeman koera-koera djadi orang. 


Ada 1 Siloeman koera-koera soeda bertapa 600 tahon 
“bisa 'beroepa orang dia lagi doedoek di tapahannja, 
.kebetoelan hari Petjoen ingatannja maoe menonton 
Petjoen boeat senangin hatinja, lantas dia pegi di tero- 
pat jang rame nonton. Petjoen sampe sore, masing- 
masing orang jang liat Petjoen djalan poelang, ini 
Siloeman koera ikoet djalan sama-sama poelang sampe 
di tempat jang sepi dekat di kaki goenoeng, Siloeman 
koera liat ada 2 anak ketjil lagi doedoek praoe ketjil 
maoe poelang sebab soeda sore, ini Siloeman koera liat 
itoe anak ketjil begitoe montok dia poenja hati terlaloe 
mengiler kepengen makan seperti orang boenting me- 
ngidam, dia tiada hole tahan lagi dia liat kere kanan 
tiada orang lantas dia balik djadi Koera-koera seloe- 
loep di dalem aer, lantas dia balik itoe anak poenja 
praoe itoe anak soeda keleboe djato di aer, Siloeman 
koera lantas makan tiada jang taoe, memang kaloe 
binatang-binatang bertapa soeda maoe sampe tapainnja 
itoe penggodainnja mengiler makan orang kaloe itoe 
sewaktoe dia bole tahan nistjaija bole djadi dewa, djadi 
dia ada poenja sala dia rasa tiada jang taoe, tentoe 
bole djadi Dewa dia tiada taoe di moekanja ii tanda 

jang soeda taoe djalan djahat, abis dia makan itoe 
2 anak, dia poelang ketempatnja bertapa lagi 100 tahon 
dia lantas pinda tinggal di tempat jang rame pikiran- 
nja maoe pake hati bae, dia bersobat sama Lim Sioetjaij 
“bertetangga bae sekali, tetapi ini Lim Sioetjaij tiada 
taoe dia Siloeman koera hari-hari makan minoem 
' soeka-soeka hati. 
Itoe 1 hari Lim Sioetjaij dapet denger Khoahoe 
“tempel soerat, boelan ini maoe tjari orang pinter (Sioe- 
tjaij) pegi: bikin examen di Tjiat Kang Hoe bikin examen 
Kidjin, Sioetjaij dapet dengar dia lantas poelang bilang 
sama Siloeman koera: jang lagi sedikit hari saija maoe 
pegi bikin examen Tjinsoe. 
' Koera kata: kaloe Sioetjaij maoe pegi Ko saija m maoe 
'minta toeloeng apa bole apa tiada? 

Sioetjaij kata: kenapa tiada bole sebab kita bersobat, 
“tjoba sobat tjerita-in begimana? 
—” Lantas Koera kasi taoe: saija sebetoel-betoelnja saija 
'Koera-koera soeda bertapa 700 tahon, sekarang sobat 
kaloe djalan toeloeng mampir di Kong Sin Hoe Liong 
'Hou San bawa saija poenja setangan kasi sama Thio 
'Tian Soe taro tjap, baroe saija bole djadi Dewa kapan 
“blon di tjap saija blon bole djadi Dewa, maka itoe 
'sebole:bole saija minta sobat toeloeng, kaloe saija djadi 
Ja soeda tentee saija toeloeng sobat. 

' Sioetjaij dengar dia poenja tjerita bilang bae, lantas 
“dia trima itoe setangan tetapi itoe setangan boekannja 
Setangan, tapi mata orang liat seperti setangan ija 


69 


sebetoelnja batok koera-koera, maka Sioetjaij lantas : 
poelang bawa itoe setangan Sioetjaij girang djoega 
sampe itoe hari Sioetjaij lantas djalan ada kira 6 
hari sampe di Kong Sin Hoe Liong Hou San ada Thio 
Tian Soe poenja orang, Sioetjaij kasi satoe pasmat : 
oepa-in toeloeng kasi itoe setangan sama Thio Tian. 
Soe taro tjap, Thio Tian Soe poenja orang dapet oe- 
wang dia girang lantas dia trima itee setangan bawa. 
kasi sama 'Thio Tian Soe, Sioetjaij lantas pegi. 

Thio Tian Soe barang liat itoe setangan lantas go- 
ijang kepala tanja sama orangnja: di mana loe boleh 
dapet ini setangan? 

Orangnja menjaoet: 1 Sioetjaij na bawah dateng 
soeroe saija kasi sama Tian Soe IJa taro tjap. 

Thio Tian Soe berkata: goea soeda tjari begini lama 
blon bole dapet ini kebetoelan dia anterin djiwanja: 
Lantas Thio Tian Soe toelis hoe taro di atas setangan 
batja-batja tiada lama lantas dateng itoe Siloeman. 
koera berkoewi di depan Thio Tian Soe serta berkata: 
sekarang saija soeda bertapa 700 tahon tiada koerang 
satoe apa, saija minta lah Tian Soe IJa poenja kasijan 
dengen toeloengan soepaija di tjap saija poenja batok 
jang sekijan lama saija doedoek bertapa terlaloe soesa. 

Tbhio Tian Soe menjaoet: apa loe tiada poenja sala 
barang sedikit ? | 

Koera menjaoet: tiada sekali-kali saija bikin jang 
tiada patoet. 

Thio Tian Soe tanja lagi: apa loe tiada inget 100 

tahon di depan hari Petjoen jang loe poenja sala besar? . 

Koera barang denger Thio Tian Soe kata: di hari 
Petjoen lantas. Koera gemeteran minta ampoen tiada 
brani lagi, Thio Tian Soe kata: akoe soeda tjarisama 
loe tiada bole dapet ini hari baroe dapet loe misti 
mati tiada bole ampoen. 

“Lantas: Thio Tian Soe ambil api dengen toelisin 
hoe lantas di bakar sampe djadi aboe. 


Tjerita 
Khoahoe djadi babi dan 
djadi oeler, 


Ada 1 Khoahoe dia mata doeitan soeka tjari per- 
kara dia makan oewang orang ketjil, kaloe orang kefjil 
ada perkara siapa jang kasi oewang banjakan tentoe 
perkaranja di menangin, kaloe tiada ada perkara dia 
tjari-tjari sadja orang poenja sala, abis dia mati dia 
poenja aloes setan bawa di acherat dengen di rante 
di seret-seret kasi ketemee sama Giam Koen. 

Giam Koen preksa banjak salanja tiada maoe hoe- 
koem doeloe biar kasi dia taoe soesa doeloe, di kasi 
dia lahir djadi Babi di piara soeda besar toekang babi 
lantas potong, koetika maoe di potong di toesoek doe- 
loe lehernja barang di toesoek lehernja kesalahan 
boekannja sama tenga kena di pinggir leher itoe babi 
sakit sekali lama matinja dia bekoewik keras sekali 
sebab sakit lantas mati, aloesnja pegi lagi sama Giam 
Koen dia minta ampoen sama Giam Koen. 

Giam Koen kata: loe poenja dosa blon sampe seka- 
rang misti lahir lagi djadi oeler, lantas dia kasi lahir 
djadi oeler, abis kloewar di proet oeler ma'hnja ting- 
gal, dia sendiri djalan-djalan ketemoe bangke tikoes 
dia liat ini bangke dia tiada maoe makan, inget proetnja 

lapar, dia deketin tjioem-tjicem wangi lantas dia ma- 
kan itoe bangke tikoes, abis makan dia pikir lebi bae 
goea mati kaloe begini poenja soesa, tjari-tjari tempat 
jang bole mati tiada dapet lantas dia djalan-djalan di 
pinggir soemoer ada lobang lantas dia masoek di itoe 
lobang soemoer, di dalem itoe lobang dia tiada maoe 
kloewar tjari makan dia kepengen mati tetapi tiada 
bole mati, hari-hari dia batja Omie Tohoet! Omie To- 
hoet! begitoe sadja sampe 5 tahon poenja lama, dia 
inget tiada bole mati djoega lantas dia kloewar denger 
ada soewara pedati lagi djalan lantas dia pasang diri- 
nja kasi kiping pedati giling sampe mati, lantas aloesnja 
pegi ketemoe sama Giam Koen boeat minta toeloeng. 
Giam Koen kata: blon sampe hoekoeman loe, tetapi 
di dalem lobang loe soeda batja Omie Tohoet sampe 
5. tahon, itoe bole ampoenin sama loe sekarang goea 
kasi loe lahir bole djadi Khoahoe lagi, kapan loe brani 
lagi seperti jang soeda poenja djahat loe tiada boleh 
ampoen lagi, lantas dia pegi lahir sampe besar dapet 
pangkat lagi jang besaran dari jang soeda, dia inget 
tempo goea di lobang sampe 3 tahon terlaloe soesa, 
tjoba sekarang goea pegi liat itoe lobang apa masi 
ada atawa tiada itoe lobang di blakang Khoahoe kefjil 
poenja roema lantas dia dateng disitoe, Khoahoe ketjil 
samboet rame-rame hormat sebab dia poenja pegangan, 
Khoahoe ketjil bikin pesta di loteng di bawanja itoe 
soemoer. | ag 
“Khoahoe besar kata: goea maoe mandi doeloe di itoe 

soemoer sebab aernja bening sekali lantas dia toeroen 
mandi, Khoahoe ketjil toenggoe di loteng liatin dia 
mandi, dia mandi liat itoe lobang masi ada dalem 
hatinja kata: tempo goea djadi oeler masoek di dalem 
ini lobang. Abis mandi dia pake tjelana. | 

Khoahoe ketjil di loteng dapet liat kakinya ada sisik 
oeler, Khoahoe besar naek di loteng doedoek makan 
rame-rame jang ada pangkat, Khoahoe ketjil tanja: 
saija liat Taijdjin poenja kaki kenapa bersisik oeler? 

Khoahoe besar kata: nanti saija tjerita kasi kau 
orang-orang taoe, asal moelanja saija djadi Khoahoe 
soeka makan orang ketjil poenja oewang, saija mati 
di kasi lahir djadi babi abis di kasi makan dedak, kita 
pikir dedak kita tiada maoe makan kita poenja proet 
lapar abis kita tjioem itoe dedak wangi djadi apa bole 
boeat sebab lapar kita makan, sampe besar toekang 
babi potong sama kita dia toesoek doeloe leher kita 
kesalahan kena di pinggir leher barang dia toesoek 
sala sakit sekali, soeda mati saija poenja aloes pegi 
lagi sama Giam Koen minta ampoen, Giam Koen kata 
blon bole dapet ampoen misti lahir djadi oeler, saija 
djadi oeler barang di branakin itoe Ma'h oeler tinggal 
saija, djadi saija djalan-djalan ketemoe bangke tikoes 
saija tiada maoe makan inget ini proet lapar abis 
saija tjioem wangi djadi di makan, lantas saija maoe 
tjari mati tiada bole mati saija djalan-djalan ketemoe 
soemoer, lantas saija masoek di lobang soemoer, di 
sitoe sampe 3 tahon hari-hari saija batja Omie Tohoet 

saija kesel tiada bole mati saija lantas kloewar dari 
“lobang, denger ada soewara pedati lagi djalan, saija 
lantas pentang diri saija di giling sampe mati, abis 
“ aloes saija pegi kombali sama Giam Koen minta am- 
peen, dan Giam Koen kata: bole di kasi ampoen sebab 
loe 3 tahon di lobang soemoer soeda batja Omie Tohoet 
itoe di kasi ampoen, sekarang goea kasi lagi loe djadi 
Khoahoe, kapan loe begitoe djoega seperti jang soeda 
tentoe tiada dapet ampoen lagi. 

Segala Khoahoe jang doedoek makan sama-sama 
denger ini Khoahoe besar tjerita begitoe masing-ma- 
sing boeloe njawaknja mengkirik dia orang tiada brani 
kerdja jang tiada patoet, serta abis pesta masing- 
masing djalan poelang. 


Tjerita 
Orang mati bisa pelok orang. 


Ada 3 Taij Ong kasatoe nama Siauw Kim Liong, 
kadoea nama Tong Kioe Wan, katiga nama Lie Bie 
Goan dia bertiga tinggal di goenoeng Saij Gak kaloe: 
Khoahoe dateng prangin berkali-kali tiada bole menang, 
ini Siauw Kim Liong koewat sekali dia poenja pe- 
gangan Koanto (golok) beratnja 200 kati moekanja 
bengis matanja mera seperti telor bebek, tingginja 7'/, 
ello soearanja . besar seperti gledek tiada jang brani 
lawan, itoe jang 2 Taij Ong sedang sadja dia poenja 
tenaga, dia soeka menjaroe djadi orang ketjil djalan- 
djalan kaloe liat orang poenja anak bini bagoes soeda 
malem dia dateng rampok, sring kali dia rampok 
orang poenja anak bini sampe di goenoeng dia maoe 
boeat bini, banjakan itoe prampoecan gantoeng dirinja 
djadi tiada poenja bini. 

Itoe satoe hari Taij Ong Siauw Kim Liong menjaroe 
pake badjoe orang miskin adjak dia poenja 40 orang 
ikoet di blakang djalan djaoe-djaoe, Taij Ong djalan 
di kampoeng Gouw Kang Shia dapet liat bininja Ong 
Sioetjaij bagoes sekali lagi bediri di pintoe hatinja 
lantas soeka lantas ini Taij Ong poelang di goenoeng- 
nja dia pikir tiada enak makan dan tiada enak tidoer, 

sampe 3 hari dia adjak dia poenja 400 soldadoe boeat 
rampok itoe prampoean, sampe di djalan orang kam- 
poeng dapet taoe ada rampok lantas orang kampoeng 
- Masing-masing pada lari djadi kosong itoe kampoeng, 
tinggal bini Sioetjaij tiada bisa lari sebab kakinja kefjil 
dia toetoep pintoe sadja kras-kras. 

Taij Ong sendiri lantas pegi di roema Sioetjaij maoe 
ambil itoe prampoean sampe di depan pintoenja Sioe- 
tjaij soeda terkoentji kras-kras, Taij Ong lantas dobrak 
itoe pintoe sampe petja dan itue prampoean denger 
soeda petja itoe pintoe dia sebab takoet lantas dia 
gantoeng dirinja sampe mati, Taij Ong barang masoek 
kedalem liat itoe prampoean soeda gantoeng diriuja, 
lantas Taij Ong potong tali gantoeng dia toeroenin 
tiada bole tahan dia liat itoe bangke baroe mati, dia 
6esoet badannja masi anget, lantas dia boeka tyelananja 
dia pake dengen tjioem, itoe bangke balik pelok Taij 
Ong tiada bole terlepas, ini Khoahoe liat itoe Taij 
Ong sendiri masoek di roema Sioetjaij lantas Khoahoe 
poenja soldadoe kiderin itoe roema, barang soldadoe 
masoek di dalem itoe roema liat itoe Taij Ong lagi 
berpelok sama prampoean lantas di tangkep ikat itoe 
Taij Ong, dan Taij Ong soeda tiada bisa melawan sebab 
di pelokin sama bangke kentjeng sekali djadi di tangkep 
di ikat bawa sama Khoahoe toetoep di boewi. 

Taij Ong poenja soldadoe liat Taij Ongnja di ikat 
masing-masing tiada brani lawan dia orang poelang 
di goenoengnja kasi taoe, dan 2 Taij Ong pegi soesoel 

'mase rampok tiada keboeroe 2 Taij Ong lawan sama 
Khoahoe tiada bole menang Khoahoe bawa soldadoenja 
pegi di goenoeng prangin ini 2 Taij Ong tiada bole 
menang lantas lari terpentjar masing-masing tjari ke- 
hidoepannja. 

'Khoaboe liat itoe 2 Taij Ong soeda lari lantas di 
bakar 'itoe goenoeng sampe djadi lapangan, baroe 
Khoeahoe poelang soeroe potong itoe Taij Ong kepala- 
nja di pandjer di atas kota. 

Tjerita bini Ong Sioetjaij jang mati aloesnja pegi tjari 

Ong Sioetjaij. 
— Ini Ong Sioetjaij lagi maoe poelang mampir sama 
sobatnja 2 hari, hatinja tiada enak sampe malem dia 
abis makan dia tidoer di roema tetamoe, djam poe- 
koel 3 malem bininja dateng kasi mengimpi kata: 
Sioe Tjaiy loe tiada boleh ketemoe lagi sama goea, 
sebab itoe Taij Ong dateng rampok kita poenja kam- 
poeng, goea sebab takoet djadi goea gantoeng diri, 
sekarang kaloe loe poelang toeloeng batja Kim-hong- 
keng soepaija goea boleh pegi lekas lahir, goea poenja 
pesenan djangan tiada. Serta abis berkata aloesnja 
Bini Sioe. Tjaij lantas ilang. 

Ini Ong Sioetjaij mendoesin djam poekoel 3'/, dia 
pikir kenapa goea boleh mengimpi begitoe separo 
pertjaija separo tiada pertjaija, tiada bisa tidoer lagi 
dia pikirin sampe pagi dia bangoen kasi taoe saraa 
sobatnja jang semalem dia mengimpi begitoe. 

. Sobatnja kata: sebab inget di roema djadi mengin- 

pi begitoe kaloe ada rampok sebentar tjoba kita tanja 
sama Khoahoe poenja oppas boleh dapet taoe. .Abis 
makan dia berdoea pegi di kota, tanja sama Khoahoe 
poenja oppas itoe oppas bilang betoel kata: disini ada 
djalannan 1 hari sampe di sana soeda sedia soldadde 
“abis tiada djoega itoe rampok ' dateng denger kaar 
itoe Taij Ung soeda di tangkep. 

Ong Sioetjaij denger begitoe lantas kelenger sobatnja 

gotong adjak poelang kasi makan the djahe. lantas 
bae soeda bae lantas menangis sobatnja ada boedjoek 
sadja, sampe besok Ong Sioetjaij poelang liat dia poenja 
roema soeda tiada kroewanan dengen tiada bininja, 
“lantas sedi menangis dan bininja poenja bangke soeda 
Khoahoe tanem dengen bae-bae: sebab dia bisa toe- 
loeng pelok itoe Taij Ong djadi dapet gandjaran. 
- Ong Sioetjaij tanja sama tetangganja dimana di tanem 
bininja. Tetangganja anterin sampe di koeboeran bini- 
nja dia pasang hio dan lilin dengen laen-laen barang 
- sembaijang lantas koewi menangis, tetangganja boe- 
djoekin adjak poelang sampe malem dia inget bininja 
'kasi mengimpi soeroe Liam-keng Kim-hong-keng sa- 
ban malem dia Liam Kim-hong Keng ada 3 boelan 
poenja lama. 

“Itoe satoe malem bininja dateng kasi mengimpi 
kata: Sioetjaij loe soeda batja Liam-keng Kim-hong keng 
3 boelan poenja lama banjak trima kasi jang loe 
soedjoed, sekarang goea maoe pegi di Tjeng Hong 
Koan di peroet orang kaija sekali, ada 15 tahon poe- 

nja lama Sioetjaij misti pegi tjari sama goea boleh 
kita kawin lagi sama Sioetjaij djangan tiada, saija 
toenggoe. 

Sampe pagi Ong Sioetjaij bangoen inget jang bininja 
pesen lantas dia toelis soerat boeat peringetan dan 
sampe 15 taon dia pegi di Tjeng Hong Koan tjari 
Khouw Wan Gwee poenja roema, sampe disitoe dia 
ketemoe sama Wan Gwee kasi taoe perkaranja jang 
15 tahon di depan tjerita-in dari kepala sampe di 

boentoet. | “3 

'Wan Gwee lantas kasi dia kawin sama anaknja 
abis kawin Ong Sioetjaij pegi Ko, Khoahoe dapet liat 
nama Ong Sioetjaij lantas di panggil tanja dari perkara 
doeloe jang loe poerja bini soeda toeloeng tangkep 
Taij Ong ada gandjaran, sekarang Khoahoe besar maoe 
kasi pangkat, lantas di adjak ketemoe sama Khoahoe 
liat ini Ong Sioetjaij mengarti soerat di kasi djadi pang. 
kat besar ada 1 taon dapet anak sampe senang adanja. 

